
FRANJO 


Sveti Franjo Asiški je umro prije nešto više od 750 go- 
dina, uveče 3. listopada 1226. 

Umro je u tišini, okružen svojom braćom također u ti- 
šini. Prije je zaželio da mu pjevaju Pjesmu stvorenja, i 
svojim slabim glasom je nadodao zadnju strofu: "Hvaljen 
budi, moj Gospodine, po sestri nam tjelesnoj smrti“. Zaže- 
lio je također da ga brat Pacifik prati uz gitaru. .Na koncu, 
iza kako je izrecitirao, još umorniji, psalam "Glasom svo- 
Jim Gospodina sam zazivao“, zašutio je. Šutnja je dugo 
trajala i nitko se nije usudio prekinuti je čak ni jecanjem. 
U takvoj tišini Franjo je izdahnuo. 

* Od tog trenutka nije se prestajalo govoriti o njemu. 
Uvijek je bio od malo riječi, u propovijedanju i razgovoru, 
a umjesto teoloških propovijedi volio je “propovijedi 
šutnje“. Njegovi sigurni spisi, računajući dva Pravila, Kan- 
tik, Oporuku, ne premašuju pedeset tiskanih stranica. Kao 
njegovo sigurno se čuva spis s malo riječi, Blagoslov bratu 
Leonu. 

Njegov život i njegova šutnja su njegovi sinovi i čitava 
Crkva, ne samo vjernici. Jedan njegov.suvremeni životopi- 
sac je rekao: "Tko je bio Franjo, to samo Bog zna“. Upra- 
vo radi ovoga o njemu se piše i govori sedam i po stoljeća. 
Pedesetak godina nazad povodom sedamstote obljetnice 
njegove smrti imali smo veliku eksploziju njegovih životo- 
pisa, studija i istraživanja: sva evropska kultura je otkrila 
važnost prisutnosti maloga fratra koji je izdahnuo prije to- 
liko stoljeća. 

Ponekad je njegov lik neshvaćen, deformiran, minima- 
liziran i pojednostavljen, ali je pobjedio svaku jednoznač- 
nost. 

Pisalo se da je on bio "prvi pravi kršćanin poslije Kri- 
stas ili "poslije njega je lakše bilo biti čovjek“. S druge 
strane i već njegovi prvi životopisci nisu se susprezali iska- 

zati mu ljubav kroz slavu i legende predstavljajući ga kao 
“drugog Krista“. 


1926. o njemu su pisali povjesničari, vjernici i kultur- 


ni radnici, katolici, židovi i protestanti. Paul Sabatier, Ivan 
Joergensen,. Salvatore Attal, Arnaldo Fortini, Maria Stic- 
co, Luigi Salvatorelli, otac Gemelli i mnogi drugi, svaki sa 
svoga gledišta, istraživali su duh, život i djelo svetoga 
Franje. Rekli su o njemu sve što se moglo reći. Iako su gri- 
ješili u svojim napisima, nisu sigurno griješili svjesno, jer 
su imali najbolje namjere. 

Pedeset godina kasnije, prigodom  750-e obljetnice 
smrti, bilo bi neskromno očekivati da se ponovi nešto ana- 
logno, s povijesnog, kritičkog ili kulturnog gledišta. Ovdje 
želimo odati poštovanje Franjinoj šutnji, iznad svega 
njegovu životu . . . On je kao i Krist najprije sam činio, 
zatim druge poučavao. Po želji mnoge moje braće ovo je 
jednostavna priča o životu svetoga Franje, putokaz bez ko- 
mentara, bez posebne “pustolovine siromašnog kršćanina“. 
Ona je čin vjere ili makar povjerenja. 

Ovo je napisano za one siromašne“ koji se po duhu ili 
Do nedostatku vremena ne mogu upustiti u velike životopi- 
se bilo jučerašnje bilo današnje da bi mogli shvatiti tajnu i 
sreću "nasljedovanja Krista“ što je bio sam Franjin život. 

Iza najosnovnijih epizoda njegovog života otkriva se 
snaga njegove kršćanske revolucije. Njegova hrabrost, slo- 
boda ideja, riječi i odlučnost pred samom Crkvom — koju 
je doslovce poštivao — daju i danas primjer vjere i zajed- 
ništva. Crkvi je darovao poslušnost i svoj "siromašni na- 
rod“, tek rođen, ali već velik. Svoj san je živio samo on. 
Upravo to, danas kao i onda, potiče, zanosi i provocira, ne 
samo njegove sinove, već sve ljude, vjernike i nevjernike. 

Iznad svega, njegov život, kakvim ga je on živio je na- 
da teriziranog svijeta, evađeoski zanos njegovog potpu- 
nog sudjelovanja u životu odbačenih, "manjih“, gubavaca, 
siromaha; njegova malenost više nego novčano "siromašt« 
vo“ čini ga ne reformatorom nego programom, prijedlo- 
gom, živom reformom kako za društvo tako i Crkvu našeg 
vremena. 

Otkrio je ponovno i objavio Božje očinstvo, Kristovu 
ljudskost i smislenost Crkve, prevladavanje “križarskih 
vojni“, poslušnost savjesti, novi način življenja i stvaranja 
života na pjesnički i bratski način: čak je i njegova pokora 
bila oslobođenje, a ne mrtvenje. 


Ipak, još jednom ispričati njegov život, neopisivo je te- 
ško. Radi se o tome da se izbjegne naivno Dripovijedanje, 
ali da ono ostane učeno i prijateljsko. Kako to postići, kad 
su tu oni časni prvi životopisci, Trojica drugova, Ogledalo 
savršenosti, Cvjetići? i dokle slijediti čisto povjesne namje- 
re Čelanskog ili sv. Bonaventure? Kako se osloboditi tih 
modernih intepretacija zanosa na filmskom platnu kao 
onih iz filmova Rosselinija, Zeffirellija, Pasolinija sve do 
Cavania koji se suočavaju sa Franjinim misterijem? 

Sigurno nismo uspjeli pričati o Franji kao jednom veli- 
kom protagonisti, ali se. nadamo da nismo upali u hagio- 
grafsko pretjerivanje. Legende, miakar i one povijesno isti- 
nite, prošvercovale su se, ali rijetko, u ovu knjigu. Krono- 
loški podaci su ostavljeni za kraj knjige da bi djelo bilo 
brže golovo. : 

Nijedan sin ne može govoriti o ocu s potpunom nepri- 
stranošću. Događaji u Franjinom životu govore ne samo 
više od njegovih riječi nego i više od naših osobnih inte- 
pretacija. Ipak i samo sa ljubavlju, iako bez adjektiva i ve- 
likih riječi, mogu se ispričati događaji, koji su presudno 
važni ne samo za njegov nego i za naš život, 

Na kraju, ovaj pjevač, ovaj veliki lutalica, obavezuje 
još više na lutanje, na diskutiranje, više na molitvu nego 
pisanje. Sinovi ili prijatelji, s njime smo na istom putu, 
iako na ovom putu, ne vidimo više njegove sretne sjenke, 
Franjo je to znao, i prije nego je umro podsjetio je i nas: 
"Braćo moja dajmo se na posao ., .“ 

Zahvaljujem se svoj braći, iznad svega Ernestu Ceroliu 
na povjerenju. Također hvala Domeniku del Rio, bratu u 
vjeri i nenadoknadivom učitelju. Bez njega ovo djelo ne bi 
bilo napisano. 


Fra Nazareno Fabbretti 


RUPA NA KROVU CRKVE 
»Svećeniče uzmi“! 

Na dlanu ruke koja je nervozno drhtala, mladić je 
držao vrećicu. Kako je ruka podrhtavala raspoznavalo se 
zveckanje novca u njoj. Mladić je uperio pogled svojih ve- 
likih očiju u svećenika i davao znakove nutarnjeg nemira. 

I svećenik također stade gledati njega, ali sa zabrinu- 
tošću. "Ne, neču“, reče otresitim glasom. Okrenu se da bi 
pošao. "Sačekaj“, zamoli ga mladić, "nije za tebe, već za 
tvoju crkvu, za ovaj krov koji se ruši“. 

Svećenik pogleda prema gore. Opazi komadić nebeskog 
plavetnila kroz krov. Onaj dan je bilo lijepo i sa raskrive- 
nim krovom, ali, on je mislio na zimu koja je već bila pro- 
šla sa snijegom i kišom koji su ulazili kroz rupu, na hladan 
vjetar koji je prolazio kroz pukotine u zidovima, a on unu- 
tra govori misu smrznutih prstiju, sam, bez vjernika, jer 
nitko nije dolazio u njegovu ruševnu crkvu. Svećenik uz- 
dahnu i reče ponovno: "Ne, ne ću“. No, ipak ne ode. Pri- 
maknu se mladiću, polako ga uze za ruku i izvede ga vani. 
Uokolo crkvice se osjećalo proljeće, na čempresima se već 
vidjelo novoproljetno zelenilo. 

Sjedoše na kamen izloženi blagom suncu. Stari je sveće- 
nik osjećao potrebu za toplinom. Ostadoše malo u šutnji, 
svećenik mršav, u okrpanoj odjeći kao najveći siromašni 
seljak, a mladić s blagim licem i velikim crnim očima i sjaj- 
nom odjećom na kojoj se primjećuje tanki sloj prašine. 

Svećenik ga ponovno blago pogleda: 

"Eh, sinko, što se to događa“? 

»Dolazim iz Foligna“, reče mladić, “prodao sam 
konja i platna koja sam od oca uzeo“. 

"Uzeo, kako“? prestraši se svećenik. 

Mladić započe svoju dugu priču. Govorio je jakim, ali 
ugodnim glasom. 

Već se bio malo smirio. 


"Jutros sam“, reče, "sam prošao ovuda na konju. Bilo 
je tako lijepo jutros pred tvojom crkvom koja je bila oba- 
sjana proljetnim suncem. Zaustavio sam konja i ušao unu- 
tra. I unutra je bilo svjetla, možda zato što se kroz razbije- 
ni krov sunce provlačilo. Odmah sam zapazio raspelo, ono 
prelijepo raspelo što ga imaš na oltaru“. "Da, lijepo je“, 
promrmlja svećenik, “i ne plaši narod kao neko koje sam 
vidio u većirmi crkvama“. 

“Ne, ne plaši. Zato sam se i približio. Došao sam ispod 
njega i gledao. Zatim ne znam dobro što se dogodilo. 
Možda sam se izgubio u fantaziranju. Ili možda i nije bilo 
fantazija. Činjenica je da je ovaj križ meni progovorio. 
Tvrdim ti, svećeniče govorilo mi je. Bio je glas topao, du- 
bok. Čuo sam ove riječi koje su polako dolazile iz visine: 
"Popravi moju kuću koja se raspada“. Mislim da se nisam 
ni prepao. Glas me je obuzeo i osjećao sam veliki odjek u 
mom čitavom tijelu“. 


Ušuti se za tranutak, kao da je htio ponovno čuti u sebi 
odjek onoga glasa. Svećenik ga je pažljivo slušao i sve više 
mu se približavao svojim mršavim licem. 

Mladić ga pogleda i upita povišenim glasom: "Reci mi, 
svećeniče, ti znaš, da li je istina da naredbe dolaze s neba“? 

Svećenik mu ne odgovori, već zatvori oči i osta za- 
mišljeno. 

"Što sam trebao učiniti“? nastavi mladić. *Izletih van, 
bacih se na konja. Dok sam jurio prema gradu, pade mi na 
pamet misao i tako sam napravio plan. Otrčah kući, uzeh 
najljepše bale tkanina koje su bile u radnji moga oca, nato- 
varih ih na sedlo i odjurih prema Folignu. Na ovoj pijaci 
imamo mnogo svojih kupaca i ne imadoh nikakvih poteš- 
koća prodati robu. Zatim sam našao jednoga koji je tako- 
đer kupio i konja. Za povratak se odlučih pješice. Razumi- 
ješ li svećeniče? Sada uzmi ovaj novac i zovi nekoga neka 
ti popravi onaj krov i neka začepi rupe na zidovima“. 

Svećenik je mahao glavom, 

"Naredio mi je On, Križ“! Mladić se derao gotovo 
očajnički, Svećenik ga je beskrajno blago gledao. Osjetio 
je da se u tom mladiću nešto rađa što je veće od njega, ali 
ni jedan od njih nije znao što bi to bilo. Zavoljeo ga je, ali 
što je mogao učiniti, on, koji je veoma siromašan seoski 
svećenik, i što može učiniti za ovog mladića koji se umije- 
šao u svađu s ocem i tko zna s kime još? 

On nije bio opat velikog samostana i nije imao ni prava 


*: azila, imao je samo onu ruševnu crkvu sa šupljim krovom i 


zidovima. Ali bio je svećenik i njegov ga je križ naučio da 
koji put treba znati i nešto reskirati. ya a 
Okrene se mladiću. "Čuj“, reče mu, "ako hoćeš možeš 
ostati ovdje. Siromašan sam, ali ćemo već nešto nać za 
obadvojicu. Međutim, onaj novac ja ne želim“ Dama 
Mladić shvati da je svećenik odlučio odbiti milostinju. 
Ustadoše i uputiše se polako prema crkvici. Okolo, sve je 
utonulo u tišinu. Mladić je držao vrećicu na dlanu ruke i 
poigravo se s njom. | ou 
Kad se približi blizu zida crkve, zaustavi se, nasmješi 
se, zatim jednim savršenim trzajem baci vrećicu na podboj 
prozora. št: S : 
Svećenik pogleda crni zavežljaj naslonjen na crveni ka- 
men svoje crkve. "Ostavimo je tu“, reče "ne želim nikakvih 
neprilika s novcem Pietra Bernardonea“. 


ll 


BOGATI TRGOVAC JE NEZADOVOLJAN 


: Onog proljeća 1206. reći Pietro Bernardone značilo je 
izgovoriti ime jednog od najbogatijih trgovaca tkanina koji 
su postojali u Asizu. Čovjek sposoban, obogatio se proda- 
jom pamuka i iznad svega stekao je bogatstvo, pošao na 
sajmove u Provencu gdje je stizao najcjenjeniji pamuk iz 
Evrope i Afrike. Iz Provenca je takođe doveo Piku. ženu ti- 
hu, ljubaznu i podložnu koja gotovo nikad nije izlazila iz 
kuće. Pun novca Bernardone je neprestano zaposlen trgo- 
vinom, ali je krio neku mučnu tajnu u sebi. Sreća kojom je 
stekao novac, ga je uzdigla među najvažnije i najpoštova- 
nije ljude grada, ali gledano s društvenog aspekta još je 
ostao niski plebejac. Bernardone je težio prema plemstvu. 
Znao je da će bogatstvo uništiti, prije ili poslije, ako ne 
njega onda njegove sinove. Znao je da njegova ambicija 
momentano nije ostvarljiva u Asizu i držao ju je tajnom. 
Govoriti o plemičima u gradu, značilo je govoriti o nepri- 
jateljima. Još nije prošlo ni deset godina kako je narod 
Asiza napao tvrđu gdje se ukorijenio plemić Corrado, nad- 
stojnik njemačkog cara. Plemić je pobjegao u Narni da bi 
se zaštitio kod papinskih stražara, a narod je razrušio 
tvrđu s velikim veseljem i još većom ljutnjom. Odmah su 
osnovali zajedničku vladu čiji je prvi zadatak bio opasati 
grad zidom i zaštiti se materijalom od srušene tvrđave. 

: Sigurni u svojim opasanim zidinama, sretni zbog po- 
stignute slobode, nisu se građani Asiza zadovoljili samo ti- 
me da su potjerali stranog plemića. Digli su hajku protiv 
svih plemića u gradu i okolici i protiv svih koji su izražava- 
li želju da bi postali plemići. Dvorci koji su vladali svojom 
visinom, bili su zapaljeni, a velik broj njihovih vlasnika 
ubijen. Gradska gospoda je poubijana, a njihove palače 
pokradene i napola srušene. 

Narod je izgledao izbezumljen od mržnje i žestine, i nit- 
ko nije opažao da iza ove pobune stoje njihovi novi vladari 

jednaki onima prije. Iza ovog su stajali trgovci i ostala go- 
spoda koja je željela ponovno vratiti sve ono što je izgubila 
pod pritiskom prijašnje feudalne gospode. 


Trgovci su u slijedećim godinama bili mnogo vještiji, 
kao Bernardone, povezujući Provencu i Umbriju, proširu- 
jući svoje tržište. i povećavajući svoj vlastiti autoritet. Nov- 
cem i moću povećali su svoje ambicije. Biti plemić pored 
svih nezgoda, koje su se događale onima koji su nosili tu 
titulu, bio je cilj mnogih trgovaca, ali još u tajnosti. 


Bernardone je o ovome mislio za vrijeme svojih dugih 
putovanja u Francusku, a imao je toliko vremena da raz- 
misli o budućnosti svoje obitelji. Čovjek okorio u trgovini, 
privezan uz novac, dopustio bi sebi fantaziranje samo on- 
da kad je mislio o svom najstarijem sinu, prvom koji sada 
ima skoro 24 godine, koji se rodio za vrijeme njegova du- 
gog putovanja u Francusku. Njegova žena ga je krstila 
imenom Ivan, ali čim se, on vratio promjenio mu je ime u 
Franjo, videći da mu je Francuska uvijek donosila sreću. 
(U talijanskom jeziku Francesco znači mali Francuzić, op. 
pr.). Na ovom mladiću Bernardone nikada nije štedio. No- 
vac, lijepu odjeću mu je davao i svim ostalim prohtjevima 
njegovim udovoljavao. Morao je biti prvi u gradu, onaj 
kome će se djevojke najviše diviti, te onaj kome će sve za- 
vidne majke zamjeriti. Morao je biti najbogatiji, i na kon- 
cu, možda jednoga dana najmoćniji. Možda plemić. Vitez. 


Bernardone je gledao da mu i u ovome pomogne. Vo- 
dio ga je sa sobom u Provencu, domovinu trubadura, pje- 
vača i konjanika Okrugloga stola. Sin se svim ovim zanio i 
jednoga se dana i sam htio otisnuti u ovakve pustolovine. 


Čuo je da neki plemić, jedan od malobrojnih koji je 
ostao netaknut u narodnoj buni, grof Gentile priprema 
oružanike i kani poći u Apuliju gdje su papa i car imali 
svoju vojsku u ratu. Franjo je mislio da s malo slave 
postignute u borbi može okruniti svoj san i san svoga oca: 
osjetiti mač na ramenu i čuti toliko željene riječi: "U ime 
Boga, svetog Mihaela i svetog Jurja ja te činim vitezom“. 

Kupio mu je Bernardone s velikim zadovoljstvom sve 
što mu je trćbalo: oklop, mač, koplje, štit, konja i čak mu 
je našao samoga štitonošu dobra glasa naoružana i spremna 
da mu bude uvijek pri ruci. Vidio ga je pred sobom svečana 
isjajna, obučena u željezo od glave do pete kada je izašao iz 


13 


radnje najboljega orožara grada. Dugo je pozdravljao sve, 
uzjahao i krenuo putem koji vijuga uz ivicu brda Subazio, 
prema Folignu a zatim prema Spoletu. 


To je bila pustolovina koja je završila kako ne treba, 
na čudan način. U Spoletu je izgledala svršenom velika 
volja Franje za viteštvom. Bernardone jednoga dana opazi 
svoga sina kako se vraća bez oružja i bez željezne odjeće, 
malo čudna i šutljiva. Što se dogodilo nije mu objasnio, ali 
je izgledalo da je nešto sanjao i pustio da ga san zavede. 
Možda je njegov sin pretrpio strah od rata, možda ga je 
strah bitke ili potezanja mača? Bernardone je znao da to 
nije istina, jer je poznavao hrabrost svoga sina. U to je bio 
siguran. Možda se zaljubio? Ili možda se loše osjeća? 

Stvar je u tome što od tada njegov sin neprestano 
zastranjuje. Povrh svega je postao rasipan, poklanja sve i 
dijeli milostinju. Također u Spoletu, prije nego se tako 
neočekivano vratio sa svoje propale viteške pustolovine, 
darovao je svoju odjeću, oružje nekom propalom plemiću 
na koga mu se sažalilo. 

Zatim, jednoga dana ga zapita može li poći u Rim, pa- 
pin grad, da hodočasti na grob svetoga Petra. Pustio ga je 
vrlo rado.Možda mu ovo hodočašće dođe dobro i grad pun 
hodočasnika mu možda pomogne da ga prođe ova melan- 
kolija. Ali također i tamo, upravo na grobu svetoga Petra, 
ostao je i dalje čudan. Bernardone je sve čuo, kada su se 
ostali vratili iz Rima. Ogorčio se otac, ali za ljubav sina je 
šutio, 

Stigavši na grob svetog Petra, Franjo se ljutio videći 
škrtost hodočasnika i njihovu skromnu milostinju. Obuzet 
ushićenom darežljivošću bacio je na oltar vrećicu punu no- 
vaca. Novčići su se bučno kotrljali oko oltara tako da su 
privukli pažnju i samih prelata koji su se tu nalazili. 

Ni to nije dosta, izišavši iz bazilike, bez novca u džepu, 
umiješao se među prosjaka koji su preplavili trg, s jednim 
je čak zamjenio odijelo i onako odrpan i poderan počeo 
tražiti milostinju. 
je nešto skrivao, a ocu se nije htio otvoriti. Bernardone se 
strpljivao i mislio: proći će ga to. Ali ga nije prolazilo. 
Odsada više ne gleda ni na trgovinu. Ostao je u trgovini sa- 
mo koliko je morao, a onda je po lijepom ili svejedno 
ružnom vremenu odlazio u šumu i u brda. Hodao je i raz- 

mišljao po brdskim i šumskim stazama, te se vraćao kući i 
nastavljao s razmišljanjem. 

Meika ga je gledala kako se šutljiv vraća i ulazi u kuću, 
u obitelj, ali joj je izgledalo da ga nešto izvana zove. Gle- 
dala je dvojicu šutljivaca oca koji je zabrinut, sina sa 
njegovim misterijem u nutrini. 

Žena bi oborila glavu i mislila: kako može sin biti tako 
žalostan u 24-oj godini života. 

RAZJARENI OTAC TRAŽI SINA 


Na putu koji se penjao u grad, Bernardone je jahao 
polako, opuštajući se na konju da bi se odmorio od na- 
pornog dana. Vraćao se iz trgovine iz Spoleta. Napunila se 
njegova vreća novcem i sada je samo mislio na dolazak 
kući. 

U mlakoj proljetnoj večeri sunce je polako u daljini to- 
nulo u ravnicu i užigalo crvenilo zidina Asiza. Grad je 
okupljen na polovici brežuljka, kao tvrđava, a iz niskih ku- 
ća izvirala je crkva svetog Rufina sa širokim zvonikom. 
Gore na vrhu, vidjeli su se ostaci tvrđave s kamenjem koje 
je već prekriveno travom. 

Bernardone uđe u grad na glomazna vrata svetoga Pe- 
tra. Uvečer su ulice skoro puste, svijet se povukao u kuće 
poslije dnevnog umora. Bernardone je osjećao topot konja 
i polako se približavao kući i činilo mu se da je muk još 
veći. Stigao je do ulaza. Siđe s konja i sluzi dadne uzdu, 
koji se odmah uputi prema štali. Uđe u kuću i odmah opa- 
zi ženu kako plače u kutu kod ugašena ognjišta. Približi se 
i položi joj svoju ruku na rame. Žena uzdigne pogled, sko- 
či prema njemu i pogleda ga gotovo ukočena. Bernardone 
pomisli da ju razumije. 

Franjo“, reče. 

Žena utonu u muk. 

"Što je sad učinio?“ 

"Ne viči na njega“, zamoli ga žena i još jača zaplače. 

Bernardone se naljuti. Izleti vani, susretne slugu koji se 
vraćao iz štale, uhvati ga za ruku i naredi mu da ispriča sve 
što se dogodilo. 

Covjek strepeći mu reče da on to ne zna najbolje, ali da 
je sin jutros doletio trkom u kuću i iz dućana uzeo mnogo 
tkanina i to najboljih i otišao prodati ih da bi novac dao 
svećeniku svetog Damjana. Poslije toga se nije vratio, da- 
pače još je nadodao, da nema namjeru više se ni vraćati. 

Bernardone pusti sluginu ruku i osjeti kako ga je još vi- 
še poplavila ljutina. Lice mu postade razjareno, stisne šake 
te se lupi po glavi govoreći: "Lopov“ i nadoda: "Bježi od 
kuće!“ 

Malo se povrati sebi. Namah osim ljutine osjeti da ga 
obuzima i hladni bol. Poslovan čovjek, vičan obuzdati svo- 
je emocije, odjednom se našao pred ovakvom stvarnošću. 

Ono čega se postojano bojao, ali što nikakda nije želio 
priznati, počelo se ostvarivati. Ovaj dječak, za koga je dao 
čitav svoj život, bogatstvo, putovanja u Francusku, snove i 
iluzije, pobjegao je od njega, započeo je svoj život tako 
čudan i nesiguran da ni on sam nije znao kuda će ga poni- 
jeti, ali sigurno daleko od trgovine, od kuće i dosadašnje- 
ga rada. To je, dakle, bila ta bijedna pustolovina u koju se 
uvukao? Sramota za obitelj, poniženje za njega, Bernardo- 
nea, tog poštovanog trgovca. 

Nije izgubio snagu. Možda je još moguće s njim govo- 
riti i povratiti ga kući. Bio je spreman oprostiti mu ukrade- 
ne tkanine i sve ostalo. Zovne slugu i naredi mu da uzjaha 
KOnja. Otrči u obližnju kuću, zamoli ljude da iziđu na ulicu 
i objasni im što će raditi. Brzo se pripreme. Za kratko vri- 
jeme se načini grupa konjanika. Bernardone stade na čelo 
svih i brzo se ustrijeliše galopom po šutnjom prekrivenom 
gradu. 

Topot konja je izvukao svijet na prozore koji je potiho 
komentirao Bernardoneovu nesreću. Glas o ovome što se 
dogodilo brzo se pronio cijelim gradom i gotovo sav Asiz 
je znao da je mladić, i to najbogatiji u gradu, pokrao oca i 
pobjegao od kuće. 

Konjanici prođu kroz vrata svetog Petra i u brzom ga- 
lopu spuste se niz padinu. U prvoj sjeni koju je noć bacala 
na čemprese vidio se još jasan kamen Svetog Damjana, 
kao da je htio privući sebi trku ljudi na konjima. 

Grupica stiže brzo. Siđu s konja i bace se prema vrati- 
ma crkve koja se otvoriše pod pritiskom tolikih ruku, a već 
su dobrano bila trula. Bernardone je išao na čelu grupe 
žalostan i ljut. Čovjek je odmicao po podu od nepovezanih 
kamenih ploča pomoću ono malo s svjetla što je dolazilo 
kroz trošni i šuplji krov ruševne crkve. Dođe do velikog 
raspela, obješenog iznad oltara. Na dvije duge strane križa 
noćna sjena je izbrisala lice i tijelo Isusovo. Čovjek nije vi- 
dio drugo doli dva drveta koja su se izjednačavala sa tam- 
nim zidovima crkve. 

Zaustavi se, pogleda uokolo kao da je želio znati kome 
se obratiti, zatim zovnu jakim glasom. Zvao je svećenika i 
svoga sina. Muk je povrijeđen deranjem i odjekom koji se 
odbijao od zidova crkve. Svi su se okupili oko Bernardo- 
nea i čekali. 

Napokon na pokrajnim vratima, pokrene se sjena tan- 
ka i iskrivljena. Stari se svećenik približi čovjeku koji je 
maločas vikao. Razumio je tko je to i bio je spreman pod- 
nijeti sav njegov bijes. 

"Gdje je?“ upita Bernardone. Nastojao je malo po- 
ljepšati glas, ali njegov upit je bio još žešći. 

Svećenik se nije uplašio. "Nema ga“ reče mu smireno. I 
on je također prikupio snage u sebi koja je njegovo mršavo 
tijelo činila energičnijim. 

»Želim vidjeti“, reče Bernardone žureći prema vratima 
kroz koja je maločas ušao svećenik. Ostali su ga slijedili 
stisnuti još više. 

Svećenik je ostao pred oltarom. Slušao je kako oni gore 
viču i gaze što stignu. Ostade dolje čekajući da oni završe 
svoje. 

Malo iza toga vrata se otvore ponovno. Bernardone se 
vrati svećeniku. 

“Kamo je otišao?“, pitao je očajničkim glasom. 

“Nije ovdje“ odgovori svećenik mašući glavom. 

"Kamo je otišao?“, ponovi trgovac još razjareniji. 

Svećenik mu više ne odgovori. Stegao je ramenima i 
ostao nepokretan i spreman podnijeti čak i nasilje. 

Bernardone se trznu i odlučnim se korakom uputi pre- 
ma izalzu. Na polovini lađe se zaustavi, okrene i zaurliče: 

»Svećeniče, i tebe će nešto snaći!“ 

Svećenik je čuo prijetnju, ali se nije makao. Podiže po- 
gled prema velikom križu, crnoj sjeni na oltaru. 

"Gospodine“, uzdahnu, "ja sam siromašan, spasi me 
od moćnih“. 

GUBAVAC HODA PO SELU 


Kad je Franjo čuo razulareni trk konja dolje na cesti 
koja je vodila Svetom Damjanu, shvatio je odmah da traže 
njega. Poznavao je svoga oca i znao je da mu ovoga puta 
ne bi oprostio. Pozdravio je svećenika, preskočio ogradu 
vrta i pobjegao preko polja prema brdu. Nitko ga nije mo- 
gao vidjeti u sjeni noći. Dok je stazom žurio do ušiju su 
mu dopirali urlici njegova oca iz crkvice. Nije se čak ni 
okrenuo. Samo se nadao da se ništa neće dogoditi njegovu 
prijatelju svećeniku. Znao je kuda će. Prema obronku 
brda, na jedno među stablima sakriveno mjesto, gdje je bi- 
la spilja koju je otkrio, dok je šetao brdom da bi od sebe 
otjerao melankoliju. Tamo je odlazio kada nije bio spre- 
man susretati svijet i kada mu se nije s drugima govorilo. 
Znao je kako stići čak i u mraku. 

Spustivši se s brda, uđe u šumu. Muk bijaše predubok. 
Franjo je hodio razmičući niske grane drveća. Došao je 
spilji, sjeo i počeo razmišljati o zvijezdama koje su izviri- 
vale između grana smreka. Smirio se. Nisu ga ometali ni 
bolovi majke niti bjesnilo oca. Bio je miran kao da se za 
nešto veliko odlučio, a ni sam nije znao o čemu je riječ, 
Onaj križ koji mu se obratio riječima kao da ga je zaveo. 
Pogotovu što on nikada nije bio dijete Crkve. 

Crkva je uvijek imala moćne ljude i on ih je izbjega- 
vao, a svakako se više razumio u trgovanje nego u vjeru i 
nadasve je više želio biti u veselom društvu nego ići u crkvu 
i slušati misu. 

Međutim, od nekog vremena nešto se u njemu pokre- 
nulo. Na primjer, sve više mu se sviđalo čitati Božju riječ. 
Istina, nije sve razumio, ali neke su mu se stvari činile pre- 
jasnim. No nadasve mu je bilo jasno da nije dosta samo či- 
tati. Ako je za nešto rečeno da se čini, treba onda i činiti. 
Ali što je trebalo sprovest u praksu? Možda je trebao po- 
stati pustinjak i moliti Boga dan i noć u spilji? Eto, baš sa- 

da je stigao u spilju. Bi li tu ostao čitavog života? A kako 
treba moliti? 

Franjo je o ovome smireno razmišljao. Divio se sada 
samome sebi, jer u proteklim mjesecima takve i tolike misli 
su mu nanosile tešku i neprekidnu bol. Također i sada nije 
razumijevao ništa, ali sve mu je izgledalo jednostavno. U 
sebi se smješio. 

"Onaj križ mi je govorio“, reče "možda će on za mene 
misliti“. Uđe u spilju i opruži se. Dan mu je bio zaista 
naporan: trk u Foligno, povratak pješice, bijeg od kuće 
i zatim tolike misli i zabrinutost. Nije trebao dugo čekati 
na san. 

Kad se ujutro probudio, sunce se već probijalo između 
stabala i obasjavalo je ulaz spilje. 

Franjo izađe malo ukočen od vlage koju je pokupio 
preko noči. Zagrijao se na suncu i disao punim plućima. 


Pogleda dolje u uvalu ima li kakvih pokreta. Okolina je 
bila mirna, ulice napuštene, a narod je već davno otišao na 
polja raditi. Grad je bio ispod njega i živio je dan kao i 
svaki drugi. 

Franjo bi ga podugo pogledavao kao da bi ga htio po- 
zdraviti. 

Za sada je odlučio udaljiti se od njega. Možda bi se što- 
god dogodilo da se vrati i sigurno bi ponovno proključao 
bijes njegova oca. Počeo se polako spuštati u uvalu idući u 
suprotnom smjeru od grada. Brzo je stigao u ravnicu, a da 
nikoga nije susreo. Pošao je u polja idući što dalje od ulica 
da ga ne opaze. Ako bi ga netko prepoznao mogao bi od- 
letjeti i kazati njegovu ocu. 


Tražio je staze između usjeva da ne bi pogazio tek 
niknule proljetne usjeve. Osjećao se lagan, bezbrižan i po- 
mišljao je da zapjeva pjesmu koju je prije par godina nau- 
čio od nekog trubadura iz Provence. Kamo je išao ni on 
sam nije znao. Ali je već za njega bila gotovo lijepa igra 
pustiti se i ići ne znajući za kim i kamo. 

Prešao je poprilično svoga neznanog puta, kad naje- 
danput na jednoj okuci pred njim se nađe ljudski oblik ta- 
ko strašan i odvratan. Neki je gubavac išao njemu u susret. 
Franjo ugleda koji korak od sebe meso kako otpada i čire- 
ve koji krvare, a u nosu se osjetio smrad izobličenog tijela. 
Prvo što mu je palo na pamet bilo je da pobjegne natrag 
daleko od te truleži mesa. 

Ovi siromašni i unesrećeni, što se često susreću na uli- 
cama, uvijek su mu podgrijavali nepobjedivu odvratnost. 
Osjetio je njihov smrad dvije milje daleko i nikada nije bio 
hrabar da bi se ijednom približio. Sada se našao pred njim 
na samo dva koraka. Osjetio je drhtaj nogu koje su nespo- 
sobne za bilo kakav pokret. U ustima je nepoznata gor- 
čina. 

Pažljivo je gledao lice gubavca koje se polako približa- 
va, koje se polako njemu približava, po pokretima zavije- 
nih nogu, a Franjo je opazio da nestaje tog odvratnog lika, 
već se polako na njegovu mjestu formira ono lice blago i 
izmučeno koje je vidio u Sv. Damjanu. 

Sada, malo po malo, strah prestaje. Franjo se osjeti lak 
kao da nogama ne dodiruje zemlju. Neopisiva sreća je za- 
gospodarila njegovim bićem. Čak nije ni osjetio, a već je 
bio u zagrljaju s onim čovjekom. Bijaše to jedan dugi 
zagrljaj, potpune slobode. 

Kad se razdvoji, Franjo opazi lice onog istog čovjeka 
odvratna kao prije, ali više nije imao straha. Otpratio je 
gubavca podupirući ga, dok je hodao. Zajedno su prešli 
isti put do bolnice kužnih bolesti Sveti Lazar blizu Asiza i 
zajedno ušli unutra zagrljeni. 

Franjo se odatle nije makao cijeli dan. Pomagao je gu- 
bavcima da se operu. mijenjao im zavoje, spremao jelo i s 
njima jeo iz njihovih zdjela. Ostao je dugo razgovarati s 
bolesnicima slušajući njihove pojedinačne povijesti. S jed- 
nim je od njih zamjenio odjeću. 

Ali prije večeri poče razmišljati. Možda je to baš njegov 
put: posvetiti se najsiromašnijima, najodbačenijima, oni- 
ma koje je grad odbacio od sebe. Zar to nije ono što je či- 
tao u Evanđelju? Ali ovo se moralo činiti u veselju i hra- 
bro, ne bježeći od kuće i od sebe čineći lopova. 

Franjo je gubio svoje uobičajene nesigurnosti. Postao 
je mladić brzih odluka. Sakupio je oko sebe gubavce. 

"Prije ovoga današnjeg dana“, reče, "gadili ste mi se. 
Danas me Gospodin ovdje doveo, i sva moja odvratnost se 
pretvorila u slast. Sada vag pozdravljam, ali ću uskoro doći 
živjeti među vama.“ Prošla su dva dana kako nije bio u Asi- 
zu, i u svim kućama se samo o njemu govorilo. Čim se po- 
javi u gradu, prepoznaju ga i poplašeno se povuku natrag. 
Mladić sretan i veseo, malo poblijedio, odjeven u dronje 
predstavio im se kao podobro nastran. Mnogi su pomišljali 
da mu se pamet preokrenula. 

»Ma lud je! Baš je poludio!“, mrmljali su i nadodavali. 
Glas se širio od usta do usta i djeca su tako za njim počela 
vikati: "Gle luđak! Gle luđaka!“ 

Okružili su ga, ismijavajući ga i bockajući. zatim su po- 
čeli i bacati kamenje na njega kao da je pas lutalica. 

Franjo je odmicao u šutnji, pognute glave prema oče- 
voj kući. U čitavoj onoj buci nije rekao ni riječi niti je dao 
bilo kakav znak. 

Bernardone ču svu onu viku i izleti na ulicu da vidi što 
je, ali kad je vidio ostao je prikovan iznenađenjem i bo- 
lom. Izblijedio je od žestine, baci se na sina i uvuče ga u 
kuću. Izgrdi i istuče ga i pored sinove blagosti koji se pu- 
stio da ga vuče od jednog kuta u drugi odluči da ga zatvo- 
ri. Naredi slugi da mu donese lance, sveže ga i baci sa suro- 
vim bijesom u podstepenični mrak. 

"Ostat ćeš tamo, dok ti se pamet ne povrati“, viknu 
na vrhuncu ljutnje i očaja, "i ja ću te sam držati i čuvati 
zatvorenikom“. 

MAJKA I SIN SE RAZUMIJU 


Bernardone nije mogao raditi dva zanata: trebalo je 
izabrati, da li da bude šef zatvora svoga sina da ne makne 
iz kuće, ili da nastavi trgovati, štiteći svoj posao i obilazeći 
pijace obližnjih gradova. Prevagnuo je trgovački duh. Nije 
mogao pustiti da mu se ospe trgovina zbog luđaka koji mu 
je u kući odrastao. 

Napokon je morao jednog dana poći u Foligno. Prije 
nego je otišao, pozva sluge i zaprijeti im vičući da se nipoš- 
to ne primiču sinu. Otputova, u galopu, ljuto lupajući sa 
sedla konju nogama u stomak. Njegova žena Pika izađe da 
ga pozdravi, i netom je zamakao na dnu ulice, utrči unu- 
tra, zatvori vrata i nađe se pod stepeništem kod sina. 

Otkada se vratio, nije mogla s njim ni progovoriti. 
Zagrli ga plačući, stišćući i njega i lance, moleći ga da se 
vrati kući, i da bude miran i dobar kao što je to i bio u mi- 
ru sa svojim ocem, da mu majka ne umre od bola. 

Franjo, u početku primi rado zagrljaj majke, osjećajući 
svu ljubav koju mu je iskazivala siromašna žena, ali malo 
pomalo se naljuti. Nije mogao: više prihvatiti majčine ri- 
ječi, dapače osjetio je da se ne slažu s onim što je u nutrini 
osjećao. 

Ona se protivila njegovoj odluci, a on se nje držao. 
Ona je mislila da je to ludost, a on da je sloboda. Dok mu 
je majka govorila kroz jecaje, on je razmišljao o pticama 
koje su zrakom letjele u slobodi, kako pjevaju i ne trebaju 
ništa i kako žive, jer je tako Bog dao. 

Franjo se strese: Iako je zarobljen u lance, uspi od- 
gurnuti svoju majku i započe blago govoriti. Otkrio joj je 
sve što je osjećao u nutrini, svoju želju da želi biti slobo- 
dan i siromašan kao pravo Božje stvorenje. 

Majka je shvatila da bi bilo beskorisno još nešto nado- 
dati. Zatim odluči. Sagne se nad svoje dijete i svom sna- 
gom koju je posjedovala skine lance. 

*Eto“, reče pomažući mu da ustane, "sada si već slobo- 
dan. Idi i ako hoćeš budi siromašan“. 

Pred večer se vratio Bernardeone. Njegovi urlici su od- 
jekivali po čitavoj kući, maltretirao je i ženu što nikakda 
nije činio, galamio je na sluge i odlučio da neće popustiti. 
Ponovno je osedlao konja i zaputio se prema Svetom 
Damjanu, gdje inu se sin ponovno našao. Franio ie osietio 
iopot konja, dođe do ograde pred crkvom i čim ugleda da 
otac silazi s konja pođe mu u susret smiješeći se. "Oče“, re- 
če smirenim glasom, "ti me možeš progoniti, možeš me 
okovati u lance, ali ja više nemam onog straha. Moj me 
križ već naučio sve podnositi s ljubavlju“. 

Videći sina nasmiješena lica i čuvši ga gdje tako mirno 
govori, Bernardone se osjeti razoružanim. Sav njegov bijes 
se odjednom istopi i obli ga namah očaj u srcu. Čak gaine 
pozdravi, nit ga pogleda u lice okrenu se, uzme konja i po- 
lako se vrati u Asiz. Osjećao je veliku sramotu koju mu je 
ovaj njegov sin nanio, jer je javno obeščastio ime obitelji. 
A on je najviše razmišljao o gubljenju časti pred gradskom 
upravom. Bernardone, veoma poznat i moćan trgovac vu- 
nom, nije mogao dopustiti da njegovo: ime padne tako 
nisko.Bila mu je potrebna barem jedna moralna pobjeda 
nad ovim nesretnim sinom. Trebalo je štogod učiniti da 
mladić napusti grad, da ga osudi civilni sud, možda za kra- 
đu i da vrati novac ocu. 

Da“, odluči Bernardone, "otići ću konzulima u palaču 
Uprave“. Odmah sutra ujutro ode. Primili su ga s počasti- 
ma, jer se radilo o veoma važnoj osobi, ali također s ču- 
đenjem, jer se rijetko događa da otac optužuje sina. Suci 
su se našli u nezavidnom položaju, jer ni sami ne znaju što 
činiti, pogotovu što s tim ima veze i svećenik, a to je znači- 
lo da treba račune sređivati i sa biskupom. U svakom slu- 
čaju, čim je optužba stigla, poslali su glasnika da zovne 
Franju da se pojavi pred sudom. 

Ime Bernardoneova sina se izvikalo uz bubanj po 
svim ulicama i van grada. Svijet je ostao znatiželjan kako 
će svršiti priča bogatog oca koji ne želi izgubiti kesu novca 
i sina koji ne želi više čuti za bogatstvo. Također je i 
Franjo, u svom mirnom slkoništu Sv. Damjana, ču glas- 
nika i razumi da je prisiljen završiti na sudu, znajući za 
prijateljstva svoga oca, sigurno bi ga natjerali da napusti 
sklonište. Posavjetova se svojim prijateljem svećenikom. 
Starac mu je savjetovao da se ne miče, jer je malo pozna- 

vao pravne norme, nađe li način na koji će se braniti. Osta- 
vi mladića u Svetom Damjani i zaputi se u grad. Pođe pra- 
vo u palaču pravde i zatraži audienciju. 

»Vi mu ne možete suditi“, reče, "jer je on prešao u 
službu Božju. Naši zakoni kažu-i potvrđuju da on više ne 
podliježe civilnom sudu“. : 

Konzuli se posavjetovaše na brzinu i moradoše dati 
pravo svećeniku. Na koncu se obradovaše | takvom 
rješenju, jer su se oslobodili ovog zamršenog slučaja. 

"Sada“, rekoše s olakšanjem "Bernardone se mora 
obratiti biskupu“. 

PROCES NA TRGU 


Biskup Gvido naredi da se priredi javni sudski proces 
na trgu Svete Marije Velike, pred biskupskim dvorom. Ta- 
kođer je i on bio radoznao da napokon vidi tog mladića 
koji se nametnuo gradu te svi pričaju o njemu. Kad mu 
biskup posla glasnika da se pojavi pred crkvenim sudom 
dođe mu vijest koju je veoma cijenio. "Njemu ću doći“, re: 
če Franjo, "jer on je otac i gospodar duša“, Jedina stvar 
koja je žalostila biskupa Gvida je ta što mora biti sudac 
uglednoj i poštovanoj obitelji. U njegovim odnosima sa 
gradskom gospodom bilo je još dosta poteškoća koje su se 
trebale svladati, a obje strane Crkva i Općina su bile prilič- 
no pozavidne na svoju vlast i na svoju nezavisnost. On se 
u svakom slučaju, spremao suditi i to veoma korektno. ' 

Trg je bio ispunjen svijetom koji je napustio svagdanji 
posao i radnje da bi mogao sudjelovati u tako neobičnoj 
ra avi Oca i sina. Buka na trgu je bila još veća, 

su se skoro ist javili ini ženi i 
mn stovremeno pojavili na bini optuženi i 
.Franjo se u šutnji sklonio u kut. Bio je obučen j 
koje mu je dala majka kada ga je ispod stubišta bai 
od lanaca. Pred noge je položio vrećicu novca koju ie ski- 
nuo s prozora crkvice Svetoga Damjana. Na njega su, po- 
red oca, uperili oči svi prisutni. Bernardone je stigao veli- 
kim koracima, okružujući svjetinu svojim strogim pogle- 
dom. Ovo mu je pomoglo da sakrije sramotu koju je os- 
jećao, jer je bio prisiljen ovako javno iznositi svoju nes- 
reću. Neprestano je buljio u sina, koji je stajao na drugoj 
strani sa svojim već poznatim stavom kojim je uzaludno 
želio pogledati ocu u lice. U tom je i na vrata katedrale po- 
virio red sudske porote. Biskup Gvido ide ispred, obučen 
svečano s mitrom i štapom, prisutni su svi znakovi njegove 
moći, biskupskog i sudskog autoriteta. Sjedne i proglasi 

proces otvorenim. 

Bernardone pristupi naprijed u savršenoj tišini prisut- 
nih. Reče samo par riječi. Najprije ogorčen, zatim zagrija- 
vajući se sve više optuži sina za krađu, neposlušnost i 
nepoštivanje očeva autoriteta. 

“Biskup ga pažljivo sasluša i od optužbi, čini se, prihvati 
samo prvu. Okrene se mladiću, bez ikakva prijekora, sko- 
ro očinski. "Ako hoćeš služiti Bogu i Crkvi“, reče, "moraš 
dobro započeti. Nemaš pravo zadržati novac koji si uzeo 
na nepravedan način, čak ni za djela molosrđa. Vrati, da- 
kle, svom ocu novac koji je njegov“. 

Franjo se okrene prema biskupu koji mu je tako vedro 
govorio. Nasmješi se i dadne znak glavom. Sagne se, uzme 
vrećicu s novcem što je bila na zemlji i pođe naprijed. 

»Vrlo rado, moj gospodine“ reče tako jasnim glasom, 
"dapače, učinit ću još više“. : 

Položi ponovno na zemlju vrećicu. Zatim brzo počne 
skidati odjeću, sve što je na sebi imao. Osta gol, kao Božje 
stvorenje tek rođeno, bez stida i s vidljivom srećom. 

"Eyo“, uzviknu, šireći ruke kao da je htio za svjedoke 
sve prisutne, "ne, samo novac, već sve mu vraćam, također 
i odjeću koju sam od njega dobio. Od sada neću više reći 
oče moj Pietro Bernardone, već Oče naš koji jesi na nebe- 
sima“. 

Osta tamo gol u svoj svojoj nevinosti i blaženosti, dok 
mu je svijet odavao poštovanje tišinom kao novom mla- 
dom Božjem čovjeku. Biskup Gvido je ustao sa svoga sudi- 
šta dostojanstveno. Ostao je trenutak na nogama oslonjen 
na svoj štap u svojoj veličini i dostojanstvu. Zatim polako 
krene i siđe niz stepenice koje su ga dijelile od mladića. 
Približi se Franji šireći svoj obimni pozlaćeni plašt, ogrne 
ono golo tijelo vukući ga u svoj zagrljaj. Franjo je naslo- 
nio glavu na grudi biskupa. U tom je trenutku osjetio da 
nije to prelat Gvido koji ga je prigrlio već sama majka 
Crkva koja ga prima u svoje krilo. 

Još zagrljeni upute se prema biskupskom dvoru. Tamo 
mu dadoše neki stari ogrtač biskupova baščovana. Franjo 
je. na njemu krečom načinio veliki bijeli križ da to bude 
njegov plemićki grb, iziđe polako na sporedni izlaz da ga 
netko ne opazi i zaputi se prema brdu. Uđe u šumu skačući 
od veselja i osjećaja slobode, odvojen od svega, potpuno u 
Božjim rukama. Dođe mu velika želja da pjeva. Poče ne- 
koliko tonova neke francuske pjesme. 

U tišini šume pjesma je jače odzvanjala, a Franjo, jer 
mu se sviđala ova igra, dizao je još jače svoj glas. 

: Pjevao je punim grlom, a šuma je prihvaćala njegov 
pjev i povećavala ga tako da se činilo kao da dolazi od ne- 
koga zbora. 

, Najedamput zašuti. Pred njim iza stabala skriveni stoje 
tri čovjeka s nožem u ruci koji su mu pregradili stazu. Taj- 
novito mu se približiše promatrajući ga od glave od pete. 
Kad su ga vidjeli tako ubožna i bijedna, razjariše se od ra- 
zočaranja. Jedan ga uze za ruku. "Tko si“, povika u lice. 
Franjo se nasmješi i pogleda u oči svog bandita. "Ja sam 
vjesnik velikog kralja“. odgovori pomiješano sa zanosom i 
lukavošću. 

d Čovjek ne shvati odmah, a zatim pomisli da mu se mla- 
dić ruga. Ražesti se i baci se na Franju udarajući ga šaka- 
ma i nogama. Mladić pade na zemlju, ali ga bandit ne pre- 
stade udarati. Druga dvojica su stajala podalje i uživali u 
predstavi. 

Napokon se zaustavi. Uspravi se, pogleda mladića na 
zemlji i počne se posprdno smijati. Izgledalo je da ga je 
prošao bijes. Potom zovne i drugu dvojicu drugova. 

*Sada“, reče, "nek leti“. Uzmu ga dvojica za noge, je- 
dan za ruke, zanjišu ga za koju sekundu i bace ga u jarak. 

Franjo se nekoliko puta prevrnu i zaustavi se raširenih 
ruku nepokretan, pogledom uperenim prema gore, na me- 
kanom "bijelom tepihu“. Zaustavi se na kraju uvalice koju 
proljetno sunce još nije otkrilo i otopilo. 

TROJICA OTVARAJU KNJIGU 


Onog jutra krajem veljače u maloj kapelici golih zidova 
još je bilo hladno. Na koljenima golog poda Franjo je oče- 
kivao da stigne svećenik iz benediktinskog samostana iz 
opatije brda Subazija da slavi svetu misu na blagdan sveto- 
ga Mateja. ; n 

Svećenik je zakasnio, a Franjo je produžio svoju molit- 
vu u iščekivanju. Mladić, koji je prije tri godine predao 
novac i odjeću u ruke svoga oca, postao je već fizički gle- 
dano čovjek: mršaviji, koža na licu mu otvrdla od života 
na otvorenom, ruke tvrde od žuljeva. 

Unutra, duh mu se smirio, ne baš potpuno, jer s vreme- 
nom još dolaze nesigurnosti, ili bolje rečeno još mu se nije 
posve otkrio put kojim je trebao krenuti u život. Proživio 
je različita iskustva sva s entuzijazmom, ali mu ništa do sa- 
da nije dalo prave sigurnosti. Nastavio je brinuti se za gu- 
bavce, ali iznad svega je slušao riječi raspela: Ostao je bez 
novca, ali se nije odrekao želje da popravi crkvicu Svetoga 
Damjana. Našao je pravo sredstvo kojim se koriste siro- 
masi da postignu nešto: milostinju. Pošao je ulicama i 
trgovima i tražio vrijednost jedne opeke u novcu od pro- 
laznika. Kao i drugi siromasi naučio je zahvaljivati u ime 
Božje. 

Tko će mi dati jedan kamen ili ciglu“, govorio je *do- 
bit će od Gospodina nagradu, a tko mi da dvije dobit će 
dvije nagrade“. 

Uspio je skupiti dovoljno novca i uspio je nanovo opra- 
viti crkvicu, i videći da se dobro snalazi kao zidar popravio 
je i kapelu Svetoga Petra, onu odmah van gradskih zidina. 

Napokon je zapazio neku kapelicu izgubljenu u šumi, 
blizu Asiza, vlasništo benediktinaca sa Subazija koji su je 
pustili da postane tako ruševna i trošna. Franji se svidjela, 
čim ju je prvi put vidio, radi njenog mira koji ju okružuje. 

Tomošnji svijet ju je zvao Gospa od Anđela, jer kako 

kažu, tamo su silazili anđeli noću da bi pjevali hvalospjeve. 
Redovnici su ju zvali Gospa od Porcijunkule, po komadiću 
zemlje njihova vlasništva kojim je okružena. 

Franjo je dobio dopuštenje od opata da ju može popra- 
viti. 

Starješina samostana je dobro poznavao Franju, jer je 
kod njega radio u prvim danima svoga novog života, a 
poslije procesa u Asizu mu je čak i obećao da će ponekad 
poslati nekoga da u toj kapelici slavi misu. 

Onog jutra Franjo je iščekivao svećenika iz opatije. Sve 
je bio pripremio: vodu, vino, kruh i knjigu Evanđelja. Sve- 
ćenik stiže i Franjo se pribra da bi slijedio misu. Kada 
dođe trenutak Evanđelja, bio je još pažljiviji, jer se osjećao 
sretnijim, kada bi slušao Božju riječ. 

Svećenik uze knjigu i počne: "Idite i navještajte posvu- 
da da je kraljevstvo Božje blizu. Besplatno ste primili, bes- 
platno i dajite. Ne nosite ni zlata, ni srebra, ni bakra o va- 
šem pojasu; niti bisage na putu, niti dva odijela, ni obuće 
niti štapa, jer radnik ima pravo na onoliko koliko mu je 


potrebno za život. Ulazeći u kuću pozdravljate ovako: mir. 


kući ovoj“. 

Franjo j je slušao zabezeknut ove riječi. Glas koji je slu- 
šao nije više bio od čovjeka ispred njega. Činilo mu se da 
čuje onaj isti topli i duboki glas | koji j je čuo u Svetom Dam- 
janu. Dakle, Krist mu je govorio i jasno mu pokazivao što 
mu je i kako činiti. One riječi bijahu pravilo života, koje je 

.diktirano odozgo, a on ga bio spreman izvršavati svim 
srcem. 

Evo“, reče za sebe, “ovako želim živjeti: slijedeći 
Evanđelje“. Zagleda se. Da možda nema štogod više od 
onoga što kaže Evanđelje da može imati: Natom svećenik 
završi misu, Franjo zbaci plašt i skinu sandale. Opazi u ku- 
tu komad užeta koji je ostao poslije opravka crkve. Uze 
ga, baci kožni pojas i užetom opaše odjeću. Tako bos, 
obučen u oštri ogrtač, ostade uspravan nasred Porcijunku- 
le kao slika savršenog siromaštva. 

Odjeća sama za sebe nije dostatna. Gospodin je rekao 
da treba ići i navještati da je kraljevstvo Božje bliza i nositi 
mir svima. Izišavši iz Porcijunkule, otrča stazom kroz šu- 
mu ne osjetivši kamenje i tvrdu travu koji su ostavljali 
ožiljke na nogama. 

“> Nađe se u polju, opazi seljake i i povika: "Mir, mir“! 

Ljudi su ga pozdravljali mašući mu šeširima. 

Stiže do prvih naseljenih kuća. Pozva glasno sve i iz ku- 
ća izađoše radoznali, stari, mladi, žene i djeca. Rukama im 
je davao znak da mu se približe. 

"Mir kućama vašim“! vikao je, "Mir kućama vašim“! 

Započe govoriti kao da je svećenik, ali nije bio žalo- 
stan i tvrd kao mnogi svećenici. Govoraše o Bogu, o veli- 
koj dobroti nebeskoga Oca, o pokori, i navještaše svima 
otkupljenje. 

Kada završi, povika još Mir“, i otrča prema Asizu. 
Zaustavio se pred crkvom Svetoga Jurja. Narod se sakupio 


da čuje novoga propovjednika pitajući se gdje je mladić, 


koga rado svi slušaju, izučio govorništvo. Cijeli dan trčao 
jes jednoga kraja na drugi po gradu i vani, uvijek vičući 
mir svima, dok se umoran uveče ne povuče u kolibicu koju 
je napravio blizu Porcijunkule. 

Ujutro ustade rano, kako to odavna čini. Još za mraka 
se uputi kapelici. Dvojica ljudi su čekala pred vratima. 

im ga spaze pođu mu ususret. On ih prepozna, kada su 
bili blizu i za trenutak pomisli da mu nose nove jade. 

Njegovi jutarnji posjetioci su bile dvije velike ličnosti iz 
Asiza.Bernard Kvintavalski (iz Pete Uvale — op. pr.) bija- 
še bogati trgovac, veoma priznat u gradu. Petar Katanski 
je bio poznati pravnik i kanonik Asiškog Kaptola. Njih 
dvojica nisu došla da ga kore ili nešto gore. Dan prije vid- 
jeli su Franju tako sretna, tako uronjena u veselje navješ- 
tanja Evanđelja i to ih je pogodilo u dno duše, posavjeto- 
vali su se među sobom i odlučili naći ga i pitati mogu li s 
njime ostati zauvijek da i oni žive isti život siromaštva i pu- 
nine ljubavi Božje. 

"Franjo, što nam je činiti?“ upitaše, ga, "ti ćeš nam re- 
ći što nam je činiti“. 

Franjo nije očekivao da bi netko došao k njemu. Za- 
mišljao je sebe sama i slobodna u Božjim rukama. 

Smatrao je sebe evanđeoskim trubadurom koji luta 
uokolo ulicama i uvalama pjevajući hvalu Gospodinu. Ni- 
kada mu nije palo na pamet da će morati biti učitelj drugi- 
ma. Najmanje sada kada ga ova dvojica pitaju. 

"Ne, ja“, odgovori, "već Evanđelje će vam reći ono što 
trebate činiti“. 

Pođe među njih i uvede ih u Crkvu. Upali svijeću, uze 
knjigu što je bila nad oltarom i dade je Katanskom. 

*Gdje se otvori“, reče, "čitaj“. 

Kanonik otvori knjigu i počne čitati: "Ako želiš biti 
savršen, prodaj sve što imaš i što dobiješ podijeli siroma- 
sima“. 

*Još“, inzistirao je Franjo. 

Katanski ponovno otvori: "Ne nosite sa sobom ništa na 
put“. *Još“, ponovi Franjo. 

Čovjek pročita zadnji puta: "Onaj koji želi poći za 
mnom,neka uzme svoj križ i neka me slijedi“. 

Sva trojica su sjela u šutnji i pogledala se. Franjo 
pomisli na jučerašnje jutro, kada je čuo ove iste riječi za 
vrijeme svete mise. Također sada Božji se glas preko Evan- 
đelja uprisutnio u polumraku kapelice. Katanski odloži 
knjigu na oltar. Franjo je shvatio što je trebao govoriti. 

Evo, braćo moja“, reče jednostavno, "ovo trebate 
činiti“. 

Zora je dopirala do obližnje šume, kada su trojica izišli 
iz crkvice i žurno se zaputili put Asiza. Bernard i Petar su 
otišli podijeliti siromasima ono što su posjedovali. 

Franjo je išao s njima i razmišljao o događaju koji se 
zbio jer su sada trojica koji žele živjeti siromašno za ljubav 
Božju. Najednom se zaustavi i okrene se subraći. 

"Ako dođu još drugi, načinit ćemo grupu. Narod će si- 
gurno pitati tko smo“. 

"Tko smo“? upita Kvintavalski. 

Franjo se zamisli. 

"Mi smo“, reče, *pokornici grada Asiza“. 

. GOSPOĐA POSJ EĆUJE KOLIBU 


Franjo je imao pravo. Prošlo je samo nekoliko dana i 
već su drugi tražili da dođu živjeti s njim. Oformila se gru- 
pa dvanaestorice kao što su bili Gospodinovi apostoli. Svi 
su zajedno otišli stanovati u neku napuštenu kolibu blizu 
potoka. 

Mjesto se zvalo Rivo Torto, jer je potočić brzo vijugao 
između njiva. Tamo su stigli jednog dana kada su napustili 
kolibu blizu Porcijunkule, jer im je bila premalena. Počeli 
su slaviti kao da su se nastanili u jednoj opatiji. Franjo čak 
održa govor. 

"U nebo“ reče "se stiže brže iz štale nego iz palače“. 

Budući da su i u novoj nastambi bili stješnjeni, napisao 
je ime svakoga na zid, tako da je svatko mogao naći svoje 
mjesto za vrijeme objeda, spavanja i molitve. 

Sada se uvjerio, da je na čelu grupe ljudi, koje on na- 
ziva i smatra braćom, ali koji su mu također i učenici koji- 
ma je morao biti i otaci učitelj. 

Među njima je podijelio i dužnosti. Po redu su“morali 
ići prositi da bi se naučili poniznosti i da bi imali pravi smi- 
sao siromaštva. Polazili bi ujutro i po cijeli bi dan ostali u 
gubavilištima i tu bi se učili ljubavi prema napuštenoj braći 
ljudima. Da bi zaradili jelo išli bi raditi kod obližnjih se- 
ljaka. 

Uvečer bi se Franjo vraćao umoran kao i njegova 
braća. A ipak u Rivo Tortu je kraljevalo veliko veselje. Jeli 
su zajedno u veselju i žarko molili. 

Franjo ih je učio novom načinu molitve, spontano, ra- 
dosno i maštovito. 

Jedne ih večeri pozva oko sebe i započe jednu vrstu 
igre, dar bogatih gospođa koji su oni usprkos velikom siro- 
maštvu, ponijeli sa sobom u Rivo Torto. 

“Zdravo, kraljice Mudrosti“!, započne Franjo, 
spodin te sačuvao, tebe i tvoju sestru Jednostavnost“. 


"Go- 

3 Franjo 





Zdravo, gospođo sveta Siromaštino“, nastavi Silve- 
star, koji je prije nego što je došao bio dosta škrt svećenik, 
"Gospodin sačuvao tebe i tvoju Sestru Svetu Poniznost“! 

»Zdravo, gospođo sveta Ljubavi“, nastavi Anđelo Tan- 
kredi koji je prije bio bogati vitez, iz Rieti "Bog sačuvao 
tebe i sestru ti Svetu Poslušnost“! 

"Govori nam o siromaštvu“, reče pak Egidio, koji je 
ranije bio seljak i želio je razumijeti svete kreposti i nikada 
se nije umarao slušajući Franjine riječi. 

Da“, nadoda Franjo smiješeći se i obasipljući svojim 
blagim pogledom cijelu grupu okupljenu oko njega, "ispri- 
čat ću vam istinitu priču o tome kako gospođa Siromaština 
dođe posjetiti Rivo Torto. Dakle, jednoga dana Gospođa 
Siromaština, koja stanuje na vrhu brda koje dodiruje nebo 
i koja je kako svi znate princeza, dođe i pokuca na vrata 
kolibe Rivo Torta gdje su bili ljudi u molitvi i radu baš kao 
pravi redovnici, ali nisu posjedovali njihova bogatstva. Po- 
kuca na vrata i reče: 

— Mogu li posjetiti vašu crkvu, vaš klaustar i vaše bla- 
govalište? 

— Gospođo naša i naša kraljice — odgovoriše ljudi — 
mora da ste umorni od puta; s vašim dopuštenjem bilo bi 
dobro da sada nešto pojedete, a kasnije ćemo udovoljiti 
vašim željama. 

— Dobro, no prije bih željela oprati ruke. 

Odoše tražiti staru napuklu zemljanu posudu i napune 
ju vodom. Ona zatraži ubrus, ali joj nisu uspjeli naći nije- 
dan, te joj ponude okrajak svoje odjeće. 

Dovedu princezu za stol, tj. pred nekoliko komada ječ- 
mena kruha koji su podijeljeni na travi. Svak je zauzeo 
svoje mjesto na zemlji, a Gospođa Siromaština je očekiva- 
la da će biti poslužena pićem, ali joj ne dođe ništa doli jed- 
ne posude hladne vode, u koju su svi umakali svoj komad 
podosta tvrda kruha. 

— Nemate kakvo voće da upotpunite ručak? — upita 
Siromaština. Odgovore joj da ne posjeduju niti vrta ni 
vrtlara; te da idu po šumi sakupljati i zelje i šumske plo- 

dove. 

— Imate li barem malo soli da začinim ove gorke 
trave? 

— Gospođo, moramo ići čak u grad da barem malo 
nađemo. 

k.- Nije potrebno, dajte mi barem da probam vaše 
vino. 

— O gospođo naša, mi to ne trošimo. 

Završivši ručak veselo se zahvale Bogu. A jer je gospo- 
đa Siromaština izrazila želju da bi se odmorila, oni joj po- 
kažu golu zemlju, a kada je potražila jastuk, dokotrljali su 
joj oveći kamen za uzglavlje. Pošto se probudila htjela je 
obići klaustar. Povedu je oni na obližnji brežuljak i ši- 
rokim pokretom ruke svečano joj pokažu vidik, kao da je 
čitava zemlja pripadala njima i kažu joj: Eto, to je naš 
klaustar! 

Tada se njihova lijepa gošća izjasni zadovoljnom. 

— Evo, — reče — danas, vjerujem, da sam se uistinu 
nalazila u raju.“. 

Franjo zašuti kao i njegova braća koja su sebe našla u 
priči, i razumješe da im je Franjo to pričao ne samo da ih 
ohrabri već i zato jer je te večeri večera bila uistinu siro- 
mašna. 

Kako je bila bijeda u kraju gdje su stanovali, često ne 
bi uspjeli dobiti od seljaka dovoljno jela, morali su se 
zadovoljavati ostacima od onih koji su prosili od vrata do 
vrata. 

Ipak polijegali su sretni i zadovoljni misleći na lijepu i 
istinitu priču koju im je Franjo ispričao. Cijele noći su 
ostali budni, jer ih je smetao jedan slabi glas. 

"Ajme, Ajme, umirem!“ 

"Tko to umire?“ upita Franjo. 

Ja“, nadoda slabi glas. 

Upali svjetiljku i približi mu se. 

“Od čega umireš brate?“ 

“Od gladi“, uzdahnu siromašak. 

Očinski se nasmiješi Franjo. Upita ih da li je ostalo ne- 
što od jela u kolibi. Jave mu da ima nešto malo kruha za 
sutra. Posla trojicu svojih da štogod nađu u šumi ili polju. 
Vratiše se sa zeljem i malo voća. 

Uzeli su svoje posude i pođu gladnome da ga posluže, a 
on je stajao pognute glave i postiđen, kao da je počinio ve- 
liki grijeh. Franjo videći da mu je teško, reče mu blago. 

"Daj“, reče, "jedimo svi, jer svi umiremo od gladi“. 

Usred noči su jeli zajedno kao pravi sretnici. No, ta ista 
noć kao da je određena da ne završi dobro. Prije zore gra- 
đani su se probudili od buke koju su načinila gradska vrata 
kada su padala. : 

Na vidiku prema njima neki je seljak za vođicu vodio 
magarca. "Naprijed, ulazi“, vukao je životinju da uđe 
unutra, “naprijed vidjet ćeš da nema ljepšeg mjesta za ma- 
garca“. . . . . . 

Čovjek se pravio kao da govori sa životinjom, ali se 
jasno vidjelo da je srdit na one koji su zauzeli kolibu. 
Franjo i braća su ostali iznenađeni na ovakav postupak i 
iznad svega ožalošćeni na ponašanje. 

»Što ćemo činiti?“ upitaše Franju. : 

Idemo“, žalosno im odgovori, ali se ubrzo povrati 
obradova ga pomisao da izršava Božju volju. "Braćo mo- 
ja“, reče im netom su iskoračili, "zvanje koje nam je dao 
Gospodin nije da ugošćujemo magarce u našoj kolibi, već 
da ljude učimo molitvi i putu spasenja.“ : 

Zajedno se uputiše stazom kroz šumu, dok zora svitaše 
iza drveća. "Gdje ćemo?“ upitaše Franju. : 

On nastavi put bez odgovora. Malo iza toga se zaustavi 
kao da mu sinu nova ideja. 

“U Rim“, reče mrmljajući skoro za sebe. i 

"U Rim“, rekoše ostali zajedno, iznenađeni. | 

"Da“, potvrdi on, "da saopćimo papi ono što Bog s na- 
ma malenima želi učiniti i što je započeo.“ 

ČUVAR SVINJA ODLAZI PAPI 


U velikoj dvorani Lateranske palače, Inocent III hodao 
je nervozno i zamišljeno primičući se sad jednom sad dru- 
gom prozoru. Tek je primio svoga poslanika iz Viterba ko- 
ji mu je donio novosti o financijama administracije prelata 
Tignosija koje ga nisu nimalo obradovale. Dapače, razlju- 
tile su ga. Onaj klipan sa svojim krađama i prevarama za- 
služuje pravu lekciju, Nije moguće da on, papa koji je 
pokorio kraljeve i careve, ostavi nekažnjena upravitelja- 
-kradljivca. 

Papa se okrenu svom pisaru koji je ponizno čekao na- 
ređenje. "Piši“, naloži mu i počne diktirati. X 

"Tebi upravitelju Viterba.“ Zaustavi se, jer osjeti da 
mu netko stoji iza leđa. Čovjek bos, obučen u tuniku punu 
prašine, raščupane kose gledao ga je svojim crnim očima. 

"Tko si ti?“ upita papa i strogo i začuđeno. 

"Ja sam Franjo Bernardone“, odgovori Franjo klanja- 
jući se u znak poštovanja. 

“Kako si ušao?“ 

“Bilo je otvoreno“, reče beskrajno zanosno. Držao je 
smotak pergamene svezane konopcem. 

Inocent ga uze nesvjesno i nestrpljivo baci smotak na 
stol. Vjerovaše da je pred njim neki seljak koji obrađuje 
zemlju Kurije. Pomisli: "Što želi od mene ovaj čuvar 
svinja? Neku molbu.“ Okrene se prašnjavom čovjeku, mi- 
slio ga je natjerati, ali se strpi: "Dobro, reče, ostavi tu svo- 
ju pergamenu. Vidjet ćemo. Ti se za sada vrati svojim 
svinjama“. 

Franjo ga zaozbiljno shvati i istrča vani. Papa naljućen 
završi diktat pisma s još jačim i žešćim izrazima. 

"Ti se ne bojiš niti Boga niti čovjeka“, poruči upravi- 
telju Viterba, "okovao si se u svom grijehu kao magarac u 
oglavini, na sebi imaš toliko smrada da su usmrđeni svi ko- 
Ji iza tebe stoje, možda i sam Bog od toga osjeća gađenje“. 

Sjedne umoran i ispaćen i koji minut osta zamišljen. 
Pade mu pogled na onaj uvojak pergamene koji je ležao na 
stolu. Uze ga i počne čitati. 

U isti mah se iznenadi, čim je vidio da se radi o pravilu 
života za jednu redovničku zajednicu. 

Nije to bilo pravilo za monahe, jer ovi ljudi se nisu 
željeli zvati monasima, već braćom. 

Htjede ga pročitati još pažljivije, pa se ponovo vrati na 
početak. Ovaj spis je počinjao činom poslušnosti baš 
njemu Inocentu i svim njegovim nasljednicima. Ovo je bilo 
ohrabrujuće u vremenu u kojem je Crkva imala i hereza i 
otpada, loših običaja prelata, preprodaje crkvenih dobara, 
skoro svi su živjeli na svoj način. Posebno je lijepo što ovi 
fratri žele doslovno živjeti Evanđelje: savršeno siromaštvo, 
bratstvo sa svima, sa siromasima i bogatašima, a iznad sve- 
ga puni poštovanja prema Rimskoj Crkvi. 

Taj spis je bio pisan na poseban način: komponiran je 
od rečenica iz evanđelja, i to onih najjačih i onih najtežih, 
kao da pisac nije imao ništa vlastitoga da nadoda. 

Papa podigne pogled sa smotuljka nasloni se na na- 
slonjač i počne razmišljati. Napisane odluke bile su veoma 
lijepe, ali treba li im vjerovati? Nije prvi put da dolaze neki 
nadahnuti evanđeoskim siromaštvom, a kasnije bi kritizi- 
rali crkvenu strukturu i na sav glas optuživali ju za pod- 
mićivanje. Takvi su bili na primjer oni "valdenzi“, ili "siro- 
mašni iz Liona“ ili kako su se već zvali svi oni koji su lije- 
po započinjali, s velikim siromaštvom i evanđeoskom 
ljubavlju propovijedali, a kasnije su postali takvi da su sve 
bolje htjeli znati i od biskupa i od samog pape. 

Tko je bio taj čovjek koji se maločas tu pojavio? Da ni- 
je neki novi "siromašak iz Liona“ ili drugoga grada koji je 
došao isposlovati evanđeosko pravilo da bi mogao kasnije 
lutati po svijetu i dizati bune protiv crkvene hijerarhije? 

S druge strane, kako je moguće da jedna redovnička 
zajednica postoji, a da ne posjeduje dobara niti ima pri- 
manja? Da ne bi i ovi sljedbenici Evanđelja slučajno imali 
kraj kao i oni "Ponizni“, koji su se pojavili u Milanu, a 
htjeli su živjeti proseći i radeći, pa su kasnije postali malo 
pomalo moćna i bogata zajednica koja je čak monopolizi- 
rala trgovinu vune u Lombardiji? 

Zatim, je li ikada bilo moguće izvršavati tako doslovno 
Evanđelje? Nadilazi li ljudske snage takav strogi život i 
pun odricanja? Na ovu pomisao papa se strese. Ali, reče u 

sebi, kakva su ovo razmišljanja. Reći ne, na pitanje ovog 
gir rana, značilo bi da je nemoguće prakticirati Evan- 
elje. 

Ono kao papa baš nije morao ovo reći ni pomisliti. 

Inocent stajaše obuzet svojim sumnjama kad opazi da 
mu se primiče onaj čovjek još prljaviji nego prije. 

*Dobro“, reče papa. 

"Gospodine“ odgovori Franjo, koji se sada čuo još i 
štalom, “ja sam učinio što ste mi naredili, išao sam u polje 
i čuvao svinje. Sada je na vama da mi odobrite ono što 
sam vas molio.“ Inocent podiže ruke kao gest predanja i 
odmah shvati da taj čovjek prostodušan i podložan, nije 
zaista izgledao bundžija. "Želim s tobom govoriti“, reče 
mu, “ali prvo se idi operi i očisti“. Inocent ga pogleda, dok 
je izlazio i učini mu se da je negdje već vidio toga čovjeka. 
Gdje? Sada mu pade na pamet. Te noći usnio je neki ču- 
dan san. Sanjao je da se Laternska bazilika, majka i ceritar 
svih crkava, nagela na jedan kraj, gotovo ruševna, kad je- 
dan čovjek, obučen u tuniku i opasan konopom, pristupi i 
podmetnu svoja ramena i odmah joj dade sigurnost. 

, Papa je mislio da je taj san došao poslije premora i svih 
briga koje ga svakodnevno tište, te je pomišljao da treba 
ojačati Crkvu pred tolikim napadima i očistiti ju od loših 
običaja i srediti odnose među crkvenim ljudima. Pokušao 
je prelate potaknuti na bolje ali uopće nije uspio niti prije- 
teći "željezom i vatrom“ kao što je to učinio u svojoj 
zadnjoj buli. 

Sada mu osobno dolazi onaj čovjek iz sna. Papa se pi- 
tao da li je to uistinu on, onaj ponizni molitelj koji jedno- 
stavno traži potvrdu, ne smetajući nikoga, da živi po Evan- 
đelju, čovjek Providnosti koji bi popravio Crkvu. 

Kad se vrati, Franjo bi opran i očišćen. Pribiliži se papi 
koji ga pozva k sebi. Pade na koljena i prije nego mu Ino- 
cent nešto reče, poče ga moliti zanosno. 

. “Blagi moj gospodine“, uzdahnu držeći mu ruke, "smi- 
lujte se meni i gospođi Siromaštini, jer ljubav koju joj no- 
sim puna je tuge. Sada ona sjedi po strani i tužna je, odba- 
čena od sviju i liči na neku udovicu. Starješica sviju naroda 
je bačena kao opaka i prezrena žena. Sjetite se, gospodine, 
da je Isus sašao iz anđeoskog prebivališta na zamlju, da bi 
ovu veličanstvenu kraljicu učinio sojom zaručnicom, za nju 
i za sinove koji će joj biti u svemu savršeni. 

Oh, tko ne bi ljubio siromaštvo iznad svega? Zato vas 
molim, gospodine, u ime presiromašnog Isusa da date me- 
ni i mojima milost da ništa pod nebom ne posjedujemo, i 
da ništa drugo ne činimo, dok smo u ovom bijednom tijelu 
osim siromašnog korištenja dobara drugih.“ Papa je ostao 
zapanjen slušajući tog trubadura obučena u prnje kako za- 
nosno pjeva sreću svog siromaštva. Još se više uvjeri da to 
Božje stvorenje neće nikada ništa podrivati u vjeri i posluš- 
nosti Crkvi, te da je njegova želja saopćiti samo svima dru- 
gima koji je žele doživjeti svoju nutarnju radost. 

Podiže ga, uze mu ruke u svoje, očinski ih stišćući, i 
dade mu potvrdu kojoj se i nadao. 

"Pođi, brate moj“, reče, "Gospodin bio s tobom i sa 
svima onima koje ti želi poslati“. 

Franjo pun radosti, istrči iz palače i potrča javiti svoji- 
ma. Bio je tako radostan da je zaboravio tražiti od pape 
pismeno odobrenje. 

"»Ništa za to“, uzvikne, "dosta mi je papina riječ“ 


RAZBOJNICI DOLAZE NA VEČERU 


Uspinjao se Franjo prema brdu Subazio, benediktins- 
kom samostanu. Pod rukom je nosio korpu riba. Ulovio ih 
je u potočiću blizu Porcijunkule, ponio ih je opatu kao ra- 
čun što im iznajmljuje kapelicu i zemljište. 

Kad se s braćom vratio iz Rima, sa svojih dvanaest dru- 
gova morao je potražiti kakvo sklonište, jer je vidio da se 
ne može vratiti u Rivo Torto, jer je seljak zauzeo kolibu. 
Sada je stvar kompliciranija budući da je vlasnik odo- 
brenja koje mu je sam papa dao, postali su prava redov- 
nička zajednica. Čak su sebi dali i službeno ime. Zvali su 
se "Manja braća“. 

Franji je došla misao da se zovu ?"manji“ onoga dana, 
kada je pisao Pravilo: braća moraju biti manja od svih i 
smatrati se podložnim svima. 

Jednom takvom bratstvu je trebala crkva za molitvu i 
kakvo veće mjesto za sastanke. Franjo je otišao biskupu 
Gvidi, ali mu je ovaj odgovorio da nema ništa na raspola- 
ganju da bi mu ponudio. Pošao je i kanonicima Svetog 
Rufina, bogatoj i dragoj crkvi asiške gospode, a i oni su 
mu odgovorili da nemaju na raspolaganju kapelica, ako ni- 
šta drugo ovi novi redovnici su se mogli prebaciti do okol- 
nih. gubavilišta gdje se osjećala tolika potreba za požrtvov- 
nim bolničarima. Franjo se vratio svom prijatelju opatu da 
zatraži Porcijunkulu i onaj komadić zemlje što ju okružu- 
je. Novac nije imao, ali kao naknadu svake godine bi mu 
nosio dobru korpu ribe. 

Upravo je nosio svoju prvu godišnju korpu ribe opatu, 
kojem je htio ispričati kako su se smjestili oko Porcijunku- 
le. Za jednu godinu bratstvo se povećalo, jer su došli novi 
živjeti s prvom grupicom. Svi su se zajedno smjestili u šu- 
mici blizu crkvice. Bijaše jedna velika koliba sa slamnatim 
krovom koja je služila kao boravište braće, a uokolo je bi- 
lo toliko kolibica koliko i njih. Velika koliba je bila na- 


dl 


pravljena od gline, a male kolibice od suhih grana i sve je 
bilo okruženo živom ogradom uokrug. 

Stiže Franjo u opatiju i uđe u veliku kuhinju da preda 
ribu. Nitko nije htio primiti ribu govoreći da to nije trebao 
činiti, jer ni opat nije ništa očekivao od fratara, ali on je u 
svojoj jednostavnosti navaljivao da su na koncu primili da 
ne ražaloste siromaha. Franjo pođe pozdraviti opata, i za- 
tim silazeći s brda odluči prošetati prije nego se vrati u 
Porcijunkulu. 

Požuri uči i opazi grupu fratara koji su živo raspravlja- 
li. Brat Angelo je vikao. 

“Potjerao sam one ubojice! Nisu zadovoljni onim što 
kradu poštenom svijetu, došli su pokupiti i mršave zalihe 
Božjih slugu!“ 

Franjo ne shvati što se dogodilo. Primače se i upita što 
se to dogodilo. Brat Angelo se izdvoji iz grupe i približi mu 
se. 

Počne mu pričati kako su malo prije tri razbojnika do- 
šla tražiti milostinju. No, on se nije mnogo uzbudio. Baš 
im je dao milostinju, tim nesretnicima. Potjerao ih je prije- 
teći im štapom. To su oni koji ne poštuju ni Boga ni čovje- 
ka i ne zaslužuju da ikako budu na zemlji. Kako je brat 
pričao, Franjo se sve više uozbiljio. Oči su mu postale nev- 
jerojatno stroge. Odloži vino i kruh i okrene se bratu. 

“Ponašao si se kao zlikovac“, progovori neobično 
tvrdim glasom. Ono pravilo koje smo primili kaže da mo- 
ramo prihvaćati sve, razumljivo, i lopove i razbojnike. Uz- 
mi, dakle, ovaj kruh i ovo vino, i u ime svete poslušnosti 
idi odmah i traži tu trojicu razbojnika. Trčat ćeš po brije- 
govima i uvalama sve dok ih ne nađeš, i čim ih izdaleka 
opaziš, vikat ćeš: "Dođite jesti braćo razbojnici, dobrih 
stvari koje vam Franjo nudi“. I oni će doći. Kad tebi dođu, 
prostri na zemlju stolnjak, posluži ih sa svime u poniznosti 
i lijepo sačekaj dok se ne zasite. Tek tada ćeš ih zamoliti, 
da više nikoga ne ubijaju.“ 

Brat Angelo sasluša Franjine riječi i shvati da je načinio 
veliku pogrešku. On se ponašao kao što se i svi ponašamo, 
ali ga je Franjo učio kako se ponaša po Evanđelju. Zgrabi 
korpu kruha, bocun vina i ostale sitnice koje su imali za je- 
sti i istrči van iz kolibe. Čulo se daleko u šumu kako dozi- 
va: Braćo razbojnici, braćo razbojnici. 

Ostali su se fratri povukli u kolibu i razmišljali o riječi- 
ma koje su čuli. Samo brat Juniper, najjednostavniji u 

grupi, je ostao misliti o jelu, jer je taj dan bio zadužen za 
kuhinju, što će im poslužiti sada, kada su sve odnijeli raz- 
bojnicima. Sjeti se bolesnog brata u njegovoj kolibici, koji 
je trebao jesti. Izađe i ode da ga posjeti. 

“Kako si brate“? reče, "mogu li učiniti što za tebe?“ 

Mislim“, uzvrati bolesnik, "da bih se mnogo bolje 
osjećao kad bih pojeo što dobro, kao na primjer praseće 
koljeno“. 

Juniper, koji je bio jednostavan, ali i ljubazan, i nije 
nikada rekao ne na želju svoga brata, pomisli. 

"Smislit ću“, reče spremno, "donijet ću ti odmah jednu 
nogu“. 

Uleti u kuhinju, uzme nožinu i otrči prema šumi, gdje 
se nalazilo krdo svinja i kupilo žirove. Svidi mu se jedna, 
lijepa, masna svinja, baci se na nju i dok su druge bježale u 
svim pravcima, uhvati ju, britko joj odreže nogu i trkom - 
se udalji. Uđe u kuhinju zadovoljan, pripremi lonac i za 
malo vremena pripremi jelo, odnese bolesniku koji se brzo 
osjeti bolje. 

Dok je izlazio iz budilo bolesnika, bijesan van sebe 
stiže vlasnik svinja, psujući i deruči se. Franjo je čuo ove 
urlike i došao vidjeti što se događa. Čim je čuo seljakovu 
priču, obrati se Juniperu. "Jesi li ti odrezao nogu svinji ta- 
mo u šumi“? 

"Da, oče moj“, sav sretan i gotovo pobjednički odgo- 
vori Juniper. "Zar nas ne uči Evanđelje da je Bog stvorio 
sve životinje, dakle i svinje, za dobro čovjeka? Tako sam 
lijepo pripremio ono jelo našem bolesniku, tako da kad 
bih morao ići odrezati po jednu nogu još stotini svinja da 
on ozdravi, naš Gospodin bi bio još zadovoljniji“. Poslije 
ovog odgovora, jadni seljak nije više ništa vidio. Ljutit i 
bijesan je otišao vičući da će jednoga dana dokrajčiti fra- 
tre. 

Franjo ožalošćen zbog onog što se dogodilo, uze na 
stranu Junipera i strpljivo mu objasni zlo koje je učinio. 

»Sad ćeš“, naredi mu, "ići i naći onoga čovjeka i moliti 
ga da ti oprosti“. 

Juniper nije dozvolio da mu ponovi dva puta. Trčeći je 
otišao u šumu, stigao čovjeka, zagrlio ga, zatim pao kle- 
čeći pred njegove noge i plačući tražio oproštenje, i govo- 
rio mu o bolesniku koji već polako ozdravlja, i na koncu 
mu reče da bi se to sve jednostavnije riješilo da žrtvuje za 
nj čitavu, već ranjenu, svinju i da se o tome više ne misli. 

Umjesto da na ovaj novi prijedlog pobjesni, seljak se 
predade. Shvati svu dobrotu i jednostavnost fratrovu. Ode 
prema krdu, prikolje ranjenu životinju, digne je na ramena 
i uputi se fratarskom boravištu, a Juniper ga je pratio ska- 
kućući oko njega sretan kao ptičica. 

U istom trenu stiže:i brat Angelo sa tri razbojnika koje 
je sustigao. Trojica su na sebi nosila po naramak drva. To 
je nagrada za objed koji su primili od Franje. 

Te večeri bijaše veliko veselje u Porcijunkuli. S braćom 
ostadoše i trojica razbojnika i seljak da pojedu svinju. 

Franjo je pogledao u Junipera koji je dječjom bezazle- 
nošću oblijetao oko svih i usluživao ih. 

Mislio je u sebi: "Šteta da nema čitava šuma ovakvih 
junipera“. 

(U talijanskom jeziku Juniper je vlastito ime, a juniper 
šumska biljka, smreka i borovnica. Op. pr.) 





DJEVOJKA ODLAZI OD KUĆE 


Crkva Svetoga Rufina je te cvjetnice bila puna svijeta; 
koji je došao uzeti blagoslovljene maslinove grančice. Sva 
pariška gospoda obučena u svečana odijela sudjelovala je u- 
misi koju je služio sam biskup Gvido. Također su bile u 
ckrvi i malobrojne plemićke obitelji, koje su se uspjele po- 
novno vratiti u grad, ali bez prijašnjih pretenzija. Između 
ovih isticala se obitelj Offreduccio (čitaj Ofedučo) na čelu 
sa glavom njihove loze Monaldom. S njim su bile i četiri 
kćerke Faverona Offreduccia, Klara, Agneza, Beatrica i 
Perenda u pratnji majke Ortolane. Otac im je nedavno 
umro i to im je priječilo da potpunije sudjeluju u slavlju. 

Klara se izdvajala više od drugih od mjesta svete 
službe. 

U sjaju svojih osamnaest godina, s drugim plavim vla- 
sima, rasutim po ramenima, izgledala je kao neka dama 
izišla iz viteškog romana. Ipak, blijedilo koje se održavalo 
na njezinu licu, iskazivalo je unutarnji nemir koji se nepre- 
stano povećavao. 

Klara je razmišljala o svom životu koji je uskoro trebao 
promijeniti sasvim drugi smjer. Već odavno je to odlučila. 
Godine mladosti je provela u Peruđi i kada se vratila s obi- 
telju u Asiz, osjetila je prazninu u sebi, jer tako bogata 
kćerka okružena svim potrebnim, nije morala ništa drugo 
raditi nego šivati i oblačiti lijepe haljine. 

Nastojala je zabaviti se glazbom i čitanjem, ali je sve- 
jedno ostajala nezadovoljna u svojoj nutrini. 

Jednoga dana na trgu Svetoga Rufina, gdje ie njihova 
palača, slušala je Franju kako propovijeda jednoj grupi 
ljudi. Toliko je puta čula govoriti u svojoj obitelji o tom 
bogatom mladiću, ali nije imala prilike vidjeti ga izbliza. 

Slušala je čitavu njegovu propovijed, ali više od njego- 
vih riječi ju je zanio izvanredni i gorljivi izgled kojim je u 
njoj užigao ovaj zanos. Poslije toga dana je više puta vid- 

jela Franju i krijući se išla njemu u Porcijunkulu. Dugo bi 
razgovarali i ona je postajala sve zagrijanija. Ako taj jed- 
nostavni život — slobode i siromaštva jednoga muškarca 
podržava Bog, zašto isto ne bi mogla ostvariti i jedna 
žena? 

Klara i Franjo su se dogovorili, ali je bilo nemoguće 
objasniti Offreducciima, posebno Monaldu, koji je već 
gunđao zašto se ta djevojka ne odluči reći "da“ jednom od 
tolikih mladića plemića koji ju prose kao zaručnicu. Ne- 
prestanim pritiscima obitelji Klara više nije znala kako 
se suprostaviti. Jedini način je bio onaj već prihvaćen od 
Franje: pobjeći od kuće. Govorila je o tome u Porcijunkuli 
i svi su se makar s oprezom, složili. Odlučili su da bijeg od 
kuće bude upravo u noći na cvjetnicu. 


Pred oltarom, dok je biskup sa zborom svećenika into- 
nirao svečane pjesme o ulazu Kristovu u Jeruzalem, Klara 
je razmišljala o noćašnjem bijegu koji će ju odnijeti daleko 
od kuće kojoj se više neće vratiti. Usprkos što se sama 
odlučila, izgledalo je da će ju ova tajna u srcu ugušiti. Iz- 
gledala je kao ukočena i nije uspjela maknuti se, kada su 
drugi pošli redom uzeti grančice. Biskup je primijetio blije- 
dilo kod Klare na licu, pomisli da joj je slabo, te siđe s 
prezbiterija i uruči joj blagoslovljenu grančicu. Cijeli dan 
je ostala skrivena u svojoj sobi. Navečer je večerala sa 
svima i nastojala ne iskazati svoj nutarnji nemir. Kad se 
spustila tvrda i mirna noć u svim sobama, otrči Klara na 
sporedni ulaz kuće. Tamo su bila vrata, veoma malena s 
visokim stepenicama, zvana "vrata smrti“, jer su se otvara- 
la samo onda kada bi trebalo iznijeti lijes onoga koji se ni- 
kada više neće vratiti. Ovoga puta vrata su bila zakrčena i 
zatrpana hrpom drva. 

Prenijela je drva, poskočila snažno i u hip se našla na 
svjetloj ulici obasjanoj mjesečinom. Brzim korakom, skri- 
vajući se u širokom plaštu, prešla je i vrata grada i uputila 
se napuštenom stazom koja će ju odvesti Porcijunkuli. 

Na kraju šume su je očekivala dvojica fratara s upalje- 
nim bakljama. Žurno su išli prema svjetlu koje se opažalo 
između stabala. 

Bila je 19 Porcijunkula osvijetljena i omirisana zapalje- 
nim borovim granama. Očekivao ih je Franjo na vratima 
crkvice. Klara klekne pred njega, no, on ju podigne i uvede 
u crkvu. 

Pred upaljenim bakljama, u lijepoj crkvi, s Franjom 
koji je uz nju, Klara je na tren povjerovala da se nalazi u 
priči, ali se brzo pribra. Ako je tamo došla noću, bježeći iz 
bogate kuće, to je zato, jer je odavno jasno odlučila slijedi- 
ti put siromaštva za ljubav Kristovu. 

Siromaštvo o kojem joj je Franjo govorio započinjalo 
je tu, ovog momenta. Skine cipele, pod bosim nogama os- 
jeti hladni kamen, ali se ne mače. Franjo joj pruži orgtač 
sličan onome kakav je bio na njemu. Ona ga obuče i oko 
struka se opaše konopom. Klekne i razriješi u tren svoje 
vezane vlasi, tako da su klizale preko ramena i ostade po- 
gnute glave u iščekivanju posljednje žrtve. 

Franjo joj pažljivo skupi plave kose u ruku i polako 
počne podrezivati. Na koncu pusti da onakva odrezana 
o na pod: zlatna mrlja, koju su baklje jasno osvjetlja- 
vale. 
Ceremonija je završena. U toj proljetnoj noći, u šums- 
koj crkvici, Klara je postala Božje stvorenje, siromašno i 
slobodno, potpuno u rukama Oca koji je na nebesima. 

Franjo je izvede vani i zajedno s bratom Bernardom 
uputi prema Peruđi. Išla je dugo noću do benediktinskog 
samostana Svetoga Pavla koji je bio udaljen od njih oko 
tri kilometra. 

Za sada bi je ostavio tamo, dok se ne nađe konačno 
rješenje. 

Predviđao je da će i za Klarom poći drugarice, i on je 
već pomišljao podići jednu kuću blizu stare crkve Svetoga 
Damjana, njemu tako drage kao i Porcijunkula. 

O tom govoraše s bratom Bernardom na povratku iz 
benediktinskog samostana. 

“Kroz koji ću dan“, reče, "poći biskupu Gvidi i tražit 
ću crkvu Svetoga Damjana za našu sestru Klaru“. 

“Hoće li to biti novi Red“, upita Bernard, "živjet će 
kao monahinje, i hoće li biti siromašne kao i mi. Kako 
ćemo ih zvati“? 

Nastavi Franjo lagani hod u šutnji i okrene se drugu. 

»Siromašne gospođe“, odgovori, "zvat ćemo ih siroma- 
tne gospođe Svetoga Damjana“. 

PTICE SLUŠAJU PROPOVIJED 


Žustrim korakom Franjo i Maseo išli su putem koji vo- 
di u Bevagnu. Odlučili su obići obližnja asiška, mjesta pro- 
povijedajući, a netom su jutros pošli iz Porcijunkule. Već 
su propovijedali u Kanari gdje su ih slavodobitno dočekali. 
Svijet se već bio navikao susretati fratre na svim putevima, 
dva po dva, sabrane, vesele, kako po gradu propovijedaju 
mir i toliko su puta učinili da su nestale nesloge i čak spri- 
ječili bitke između pojedinih mjesta. 

Franju su posebno prihvaćali s oduševljenjem. Tog da- 
na su u Kanari i zvona zvonila, a narod mu je trčao ususret 
vičući: "Evo sveca! Evo sveca!“ Ovo ga je boljelo, kao i 
svaki drugi put kad bi ga uzdizali, ostao bi u šutnji i u nu- 
trini tražio oproštenje od Boga, kao da je počinio kakav 
grijeh. 

Dok je naprijed kročio, razmišljao je o čudu koje je 
Bog učinio s grupicom njegove siromašne braće, tako ih je 
umnožio, da su u malo godina, bili ne samo rašireni po 
sredini Italije već i u Francuskoj i Španjolskoj. Naučili su 
Živjeti po Evanđelju, iako se nisu odvojili od ovoga svijeta. 
A sa svoje strane, narod je cijenio njihovo dragovoljno si- 
romaštvo, poštivao njihovu vjeru oslobođenu svake pohle- 
pe i častoljublja. 

Također je i Maseo išao u šutnji. Lijep čovjek, visoka 
stasa, poprilično je nadilazio visinom svoga suputnika. 
Ostao je duboko iznenađen dočekom u Kanari koji su pri- 
redili Franji, a njega ostavili po strani kao da uopće nije 
bio prisutan. Tako je intenzivno razmatrao da je u trenut- 
ku počeo misliti i jakim glasom: "Zašto samo tebi, zašto 
samo tebi, zašto samo tebi?“ 

Čujući ga kako nastrano govori Franjo ga je začuđen 
pogledao. "Što želiš tim reći?“, upita ga. 

Uvidjevši Maseo da se otkrio, jasno reče ono što mu je 
na pameti. "Pitao sam se“, reče zastajkujući, "zašto svijet 

ide za tobom i svi te žele vidjeti, čuti i poslušati. Ti nisi 
lijep, niti si plemić, niti si učen. Dakle, zašto svijet ide za 
tobom?“ 

Kad je sve to izgovorio, Maseo se pokajao misleći da će 
Franju ožalostiti. Naprotiv, vidio ga je obasjana radošću. 

Ostade trenutak nepokretan s pogledom prema nebu, 
potom klekne na sred puta. Franjo raširi ruke kao u mo- 
litvi. 

"Želiš li znati zašto meni?“, usklikne veselim glasom, 
"želiš li znati zašto sav svijet ide za mnom? Zato što oči 
Svevišnjega Boga nisu vidjele od grešnika nikoga goreg od 
mene, jer da bi učinio ono što kani nije uspio na zemlji na- 
ći stvorenje gore od mene. Zato je izabrao mene da bi po- 
nizio plemstvo i veličinu, ljepotu i jakost i mudrost svijeta, 
da svi spoznaju da sve dolazi od Njega a ne od stvorenja.“ 

Maseo je ostao zbunjen pred čovjekom na koljenima 
koji je iskazivao svoju ništavost pred Bogom s tolikom 
ljubavlju. Klekne i on na putu kod Franje i počnu zajedno 
zanosno moliti. 

Ustali su i nastavili, a sunce je jasnom svjetlošću već 
oblijevalo okolinu. S livada je dolazio miris pokošene tra- 
ve, ptice su u jatima po polju tražile hranu. 

to su više odmicali činilo im se da je više ptica! Stignu 
do neke šumice. Među stablima je neprestano cvrkutalo 
kao da su sve ptice došle na sastanak. Obližnja njiva je ta- 
kođer bila puna ptica, puna neprestanog trčkaranja, slije- 
tanja i uzlijetanja, što se nikada nije vidjelo. 

Zadivljen ovom priredbom, Franjo osta u mislima, 
potom se obrati drugu. 

"Ostani tu i sačekaj me, odoh propovijedati mojim 
sestrama pticama.“ Maseo ga vidje kako ide između ptica i 
nijedna ne bježi, kako je on išao naprijed one su ga slije- 
dile. 

Franjo se zaustavi među stablima šumice. Izgledao je 


.kao opkoljen oblakom letova. Dade znak rukom i krilati 


oblak se polako spusti na travu bez skakutanja i cvrkuta. 
"Sestre moje ptice“, započe Franjo, "vi ste drage Bogu 
vašem Stvoritelju zato ga na svakom mjestu morate hvaliti, 
jer vam je dao tako lijepu odjeću i slobodu da slobodno le- 
tite iz mjesta u mjesto po zraku kojeg vam je dao na raspo- 
laganje. Osim toga niti sijete, niti žanjete, a ipak vas Bog 
hrani, daje vam rijeke i izvore za vaše dobro, brda i uvale 
vam daje za sklonište i visoka stabla da načinite svoja gni- 

jezda. Iako ne znate ni presti ni šivati, Bog oblači i vas i 
vašu mladunčad. Dakle, puno vas ljubi vaš Stvoritelj, što 
se vidi po ovim dobročinstvima. 

Zato se čuvajte grijeha nezahvalnosti i uvijek se učite 
davati hvalu Gospodinu.“ 

Franjo završi govor, sve ptice kao da su razmjele, skoče 
u neku ludu radost, polijećući cvrkutom, nadlijetajući 
maloga fratra, koji je kao blažen stajao u onom mnoštvu i 
također i on je započeo naglas pjevati hvalu Gospodinu. 

Maseo je kao uzet ostao gledati čovjeka koji se stopio u 
jedno s tim Božjim stvorenjima. Razmišljao je o tom čo- 
vjeku skromnu, siromašnu bez ičega, a tako pažljivu pre- 
ma cvijeću, vodi, životinjama, kao da je htio ući u tajnu 
svega što je vidio. Kod i oko Porcijunkule je braći prepo- 
ručivao da pored zelenja ostavljaju cvijeće; braći je čak za- 
branio da idu u šumu rezati tanka stabla. Jednog zimskog 
dana jednog od njih je poslao da odnese pčelama meda ka- 
ko bi mogle preživjeti teške dane. 

Ali jedan događaj iz Gubija se ne zaboravlja kojeg se 
Maseo dobro sjeća, kada su došli tamo i našli preplašeni 
svijet. Jedan uvijek gladni i krvoločni vuk je obilazio 
obližnje šume i čak se spuštao do samih zidina grada. Nit- 
ko se nije usuđivao proći putem, a seljaci iz brda su ostaja- 
li zatvoreni u kućama. Franjo se samo nasmijao kad su mu 
ovo ispričali. 

*I on je također Božje stvorenje“, rekao im je i ponudio 
se da ga ukroti. Izišao je iz grada, a znatiželjni svijet se 
pokupio na stražarnice da vidi što će se dogoditi. 

Malo je pošao, kad evo kao pozvana vuka njemu usus- 
ret s otvorenim raljama. Krik straha eksplodirao je na 
gradskim zidinama. 

Franjo se nije zaustavio, već je samo povukao znak 
križa i vuk se u hip zaustavio. 

"Dođi ovdje, brate vuče“, rekao mu je s blagošću, 
ime Kristovo zabranjujem ti od danas da budeš zločest“. 

Na stražarnicama je nastalo divljenje. Taj strašni vuk, 
pognute glave se smotao kao kuče kod Franjinih nogu. 

Brat se vratio gradskim vratima a vuk ga je slijedio 
pognute glave. Pošao je na trg, gdje su se svi u međuvre- 
menu okupili, još u čuđenju, ali i u strahu. 

Evo“, rekao im je, "našeg brata vuka koji se želi po- 
miriti i obećaje da neće ništa zla nikome učiniti ni ljudima 
ni životinjama.“ 

Životinja, gotovo umrtvljena, kao da je potvrdila 
obećanje, podigla je šapu i stavila je u Franjinu ruku. Tada 
je već nestalo onog prijašnjeg straha. Djeca su prva polet- 
jela da prigrle životinju i da se s njom igraju na trgu. 

..Maseo je razmišljao o ovim divotama, ali se još u to 
vrijeme pred njegovim očima odvijala ona divota kako se 
Franjo igra s pticama i s njima zahvaljuje Bogu. 

Gleda ga na koncu kako povlači znak križa, i sve ptice 
kao da su poslušale zapovijed dignu se u zrak i razlete se 
po vidiku. 

Vratio se na put, znojan i sretan, a Maseo ga upita: 
"Franjo, zašto toliko voliš ova stvorenja?“ 

*Jer“, odgovori Franjo poslije trenutka razmišljanja, 
"one i mi smo slobodna Božja stvorenja“. 

SIROMASI DOBIVAJU OPROST 


d Franjo uđe u biskupovu palaču, nađe se u kući u 
mang vladala sio Žurio je od Porcijunkule prema 
i netom je dobio vijest. 
_. II koji se zaustavio u umbrijskom gradu Peru- 
đi, na putu za Toskanu, je iznenada umro i tako se papina 
pratnja uspaničila. Tko bi mogao zamjeniti velikog sao 
tko bi mogao privesti kraju pripreme za slijedeću Moai u 
vojnu protiv nevjernika za oslobođenje Kristova groba? 
Čitava palača je izgledala prazna. Prelati i kardinali su 
se izgubili po gradu, po kućama plemića da bi porazgova- 
rali o nasljedstvu. Papino tijelo, svečano obučeno, je saa: 
lo napušteno u jednoj velikoj dvorani i nitko nije bdio na 
njim. Franjo kleče i poduže se pomoli.sjećajući se prvog 
osobnog susreta koji je imao s papom prije šest godina ka- 
da se onakav prljav i poderan uspio uvući u Lateran i 
tražio potvrdu Pravila. Kada je ustao primjetio je da je 
netko ušao u sobu. Neki prelat u putnoj odjeći, zagledao je 
lijes pape tako žalosno napušten. "Nitko“, uzvikne na 
francuskom, "ne umire osamljen kao papa“. Franjo ga je 
i jući mu znak glavom. : 
zara a da se EO Jakov iz Vitrija, da se navratio 
na trenutak i da je na putu za Svetu Zemlju da sustigne 
si je pitao Franju tko je, tee a 4 našao papu 
i io se papinoj pratnji koja je nestala. s 
Sp ača e kao dd es o svojim fratrima, o Klari i 
siromašnim gospođama. Prelat ga je slušao velikim 
divljenjem, misleći da uz onu predstavu koja ga je razoča- 
rala — Rimsku kuriju, postoji nešto što je u cvatu. kiti. 
"Danas sam“, reče, još jednom gledajući papin lijes, Ži 
ja razumio ništavnost veličine ovoga svijeta“. Zatim obra- 
ćajući se fratru reče: X : 
"Na sreću, vidio sam i nešto ohrabrujuće. 

Franjo nije želio čuti hvale, ustane i uputi se prema 
Porcijunkuli. Nije se uspio otresti one slike svečano obuče- 
na i napuštena pape, razmišljajući o prelatu koji putuju u 
Svetu Zemlju, dođe mu želja da ga i on slijedi, da ide u 
Gospodinovu zemlju da se u Betlehemskoj spilji veseli i da 
plače na Kristovu grobu. 

Tada je Franju zabrinjavalo nešto drugo. Tko bi mo- 
gao naslijediti papu koji mu je bio tako dobar. Kako će 
novi papa gledati na već veliko mnoštvo fratara? 

U Porcijunkuli je nestrpljivo očekivao što će se dogodi- 
ti u Peruđi. Svi su mislili da će kardinali zasjedati dugo, na 
iznenađenje, poslije samo dva dana stigla je vijest da je 
stari rimski kardinal Cencio Savelli izabran za papu ime- 
nom Honorije III. 

Franjo se razveselio. Novi papa je jednostavna i dobra 
osoba. Pače, već se znalo da je svoja dobra razdijelio po- 
trebnim i da je živio siromašnim životom. To je papa koji 
će razumjeti onu ideju koju Franjo ima u glavi. To je ideja 
o kojoj je toliko razmišljao i molio, kako je bio njegov 
običaj, prije svake odluke. Molitva je u njemu bila tako 
živa da se pretvarala u kontemplaciju, u spontanu ekstazu, 
dotle da je vidio čak i nebeske stvarnosti. Njegov um je bio 
iznad ovozemaljskih stvari, gledao je ili sanjao o nebeskim 
stvarnostima. 

Tako jedne noći, dok je molio u crkvici Porcijunkuli, 
mislio je da i takvo mjesto može biti središte beskrajnog 
milosrđa, te da ta crkvica u šumi može ponuditi veliki 
Oprost kao i sve najveće rimske bazilike. Toliko se u tim 
mislima izgubio da je vidio Isusa i Mariju kako silaze u 
jednostavnu kapelicu da mu odobre ovaj njegov plan. 

Odluči poći u Peruđu da bi govorio s papom. Putem se 
sve više zagrijao za ovu misao. Već odranije u Crkvi su se 
davali oprosti onima koji su išli u križarske vojne, onima 
koji su se borili protiv krivovjerja, koji su davali veliku mi- 

lostinju, onima koji bi hodočastili u Rim. A drugima? 
Seljaci, siromašni, žene zaposlene kućnim poslovima, oni 
koji nisu mogli ići u rat, tko nije imao novca da dadne za 
Crkvu, tko nije mogao ići boriti se protiv krivovjeraca, ne- 
go je morao ostati kod kuće sa svojim svakidašnjim poteš- 
koćama? Zašto ne bi i ovi mogli imati veliki Božji oprost? 
Zašto bi se Božje milosrđe dijelilo samo malobrojnim? 

Razmišlajo je Franjo o svim onim putevima koje je 
prešao on i njegovi fratri, o svemu onom narodu kojem je 

propovijedao riječ Evanđelja, o svim onim kućama kojima 
je donio naređeni Gospodinov mir. Svi bi ovi došli njima u 
crkvicu i napunili se Božjeg milosrđa. Gledao je već pune 
puteve kako se približavaju Porcijunkuli, sve Božji siroma- 
si potrebni milosti. 

Po gledanju ovoga mnoštva osjeti da ga je obuzela veli- 
ka radost. Raširi ruke i uzdahne: 

"Želim staviti čitav svijet u milost.“ 

U Peruđi ovo baš nije bilo lako. Franjo je objasnio 
svoj plan papi. Honorije je izgledao spremnim odobriti 
sve, ali kardinali njegove pratnje su se uzbunili. Što će on- 
da biti od oprosta za Rim i Svetu Zemlju? Papa je morao 
popustiti i dopustiti ovaj privilegiji za samo jedan dan 
godišnje. 

Zadovolji se Franjo jednako i u Porcijunkulu se vrati s 
oprostom za siromahe. Pošalje braću da kažu svijetu, po- 
zove biskupe obližnjih gradova i drugoga kolovoza je 
slavlje crkvice, te ih sve pozove da prime oprost. 

. Htio je sa svih strana pridošlom i okupljenom mnoštvu 
saopćiti svoju radost. Uspne se na drveno postolje. 

»Braćo“, usklikne, "sve vas želim poslati u raj“. 

Prisutni su bili zatečeni ovom viješću. Cijelog dana rije- 
ka mnoštva je ulazila i izlazila iz crkvice. Okolna šuma je 
odjekivala pjesmom i molitom do kasno u noć. 

Kada se sve ušutilo, Franjo je ušao u kapelicu. Vrući 
dan kolovoza, velika masa koja je ulazila, svijeće na olta- 
ru, učinile su crkvicu da je izgledala kao zapaljena. Zausta- 
vi se pred oltarom. Na podu su se nalazili ostaci svijeća s 
još kojim plamičkom, ali nijednog novčića, nikakve milo- 
stinje. 

Sve je to razgledao zadovoljni Franjo. Taj dan u njego- 
vu crkvicu, iako bez novca, sašlo je veliko Božje milosrđe. 

PET TISUĆA LJUDI SPAVA U ŠUMI 


Na putu od Peruđe kretala se pratnja kardinala u svem 
konjaničkom sjaju, praćena plemstvom, slugama i crkve- 
nim dostojanstvenicima. Kardinal Hugolin plemić Segni 
najvrsniji prelat papine kurije, koji je boravio u Peruđi, 
išao je u Porcijunkulu. . 

Prije koji dan u šumu uz obližnje brdo, stigla je prava 
vojska fratara. Svijet je govorio da ih ima oko pet tisuća i 
da su došli iz svih krajeva Italije i inozemstva. Seljaci su ih 


viđali po polju i šumi, u tihim grupama, obuzeti jedino 


molitvom i pružanjem usluga bratske ljubavi, i misleći sa- 
mo na duhovno. U tim blagim i svježim ljetnim noćima 
poneki je spavao na otvorenom, mnogi ispod trošnih kro- 
vova podignutih za ovu prigodu, svi međutim, ispruženi na 
zemlji, ili na malo slame s kamenom ili trupcem kao uz- 
glavljem. 

Bila je to Franjina ideja da sazove sve fratre oko sebe 
za koji dan na mjesto koje se držalo kolijevkom njegova 
velikog bratstva. Taj veliki skup je nazvao "kapitulom“, 
sjećajući se vitezova Tavole Rotonde što su se okupljali da 
zajedno proslave blagdan Duhova. I on je također osjetio 
potrebu da sa svim svojim vitezovima Velikoga Kralja Ta- 
sutim po svijetu proslavi zajedno dane Duhova. 

Na vijest da dolazi kardinal fratri su pošli ususret kolo- 
ni koja je dolazila. Put se napunio redovnicima i sve se više 
povećavao kako su se približavali Porcijunkuli. Čim je 
kardinal opazio ta mršava lica iz kojih je žario veliki du- 
hovni zanos, osjetio se potresenim i gotovo osramoćenim 
videći sjaj s kojim im je došao. 

Kad se približio crkvici, zaustavi kolonu, siđe s konja, 
skine svoj raskošni plašt izuje, cipele i pođe bos naprijed. 
Pjevao je misu u kapelici, a fratri su otpjevavali iz okolice 
i šume. 

Franjo je pred Porcijunkulom započeo propovijed ma- 
lo povišenim glasom da bi ga bolje razumijeli. 

"Mnogo smo obećali“, reče, "ali nam je još više Bog 
obećao. Ispunimo naša obaćanja i čekajmo da se ispuni 
nama obećano.“ 

Zatim, obuzet svojim poznatim trenutkom ushićenja 
nastavi u velikom veselju. 

"Kratko je uživanje svijeta, vječna je kazna što slijedi. 
Mali je teret ovoga života, ali je velika i beskrajna radost u 
drugom.“ Zanosno kako je i započeo, poziva svć fratre da 
budu poslušni Crkvi i da mole za cijelo kršćanstvo, pouči 
ih kako trebaju biti strpljivi u nevoljama, te živjeti u miru i 
poniznosti s Bogom i ljudima. 

Širio je svoj pogled na ono mnoštvo koje je ispunjalo 
šumu i u sebi osjećao očinstvo nad naprebrojivom djecom 
koja su se okupila na njegov poziv. Ukazao im je na opas- 
nost razbacanosti, udaljenosti, broja, da malo po malo ne 
bi zaboravili svoje ideale i da ne izgube što su obećali, po- 
sebno evanđeosko siromaštvo koje je bilo njihovo najveće 
bogatstvo. Tada se i osjeti glavom mnoštva, njegov: je glas 
imao znak zapovijedi, a riječ puna autoriteta. 

"Naređujem“, snažno uzvikne, "svima vama ovdje pri- 
sutnima da se posvetite molitvi i hvalama Bogu, da se ne 
brinete za jelo ili piće ili za stvari potrebne tijelu, nego ove 
brige ostavite Bogu, koji će se za sve pobrinuti.“ 

Čim je završio govor, svi su fratri baš kao na zapovijed 
otišli u šumu i brdo na molitvu. 

Pred Porcijunkulom su ostali kardinal, njegova pratnja 
i Franjo. Prelat, otkako je stigao u crkvicu još se nije pre- 
stao čuditi ovoj priredbi duhovnog zanosa, ostao je za- 
divljen spremnošću na poslušnost, a zatim kao čovjek real- 
nih pogleda, jer je tako i navikao gledati životne probleme, 
okrene se Franji pitajući ga zar nije nerazborito ono što on 
čini i što se može dogoditi onim tisućama ogladnjelih koji 
nisu ni malo mislili na najpotrebnije stvari za život. 

Franjo mu ne odgovori, jer je mislio da ono što čini i 
što je od svoje braće tražio stoji u Evanđelju. Kako bi se 
održao u životu ni on nije znao, ali je bio siguran da će 
Bog misliti na svoja stvorenja koja su izabrala da žive od 
njegove Providnosti. 

Još je o tom razmišljao, kad opazi kako se crkvici pri- 
bližava red magaraca i mazgi natovarenih kruhom, vinom, 
te drugim živežnim namirnicama koje su stanovnici Peru- 
đe, Spoleta, Folinja, Asiza i drugih mjesta poslali da po- 
klone Franji i okupljenima. Kardinal se morade zadiviti 

drugi puta istoga dana. Franjo je stajao po strani iznena- 
đen iznenadnim obiljem, pomalo ljut, osjećajući se krivin 
što je mučio kardinala čudom Božje dobrote. Franjo shvati 
ipak da mu kardinalovo iskustvo može biti korisno za 
ustrojstvo cijelog velikoga bratstva. 

Iako ostajući i dalje zaljubljen u evanđeosku sponta- 
nost koja je okarakterizirala njegove prve godine posvete 
Bogu, Franjo se sve više uvjeravao da je potrebno primje- 
niti barem neke bitne elemente organizacije. 

Posavjetova se s kardinalom, ču mišljenje i braće koja 
su na Kapitulu okupljena, i odluči podijeliti čitavu zajedni- 
cu na provincije koje će se zvati po mjestu gdje se nalaze i 
imat će za starješinu "ministra“. Provincije će zatim 
sačinjavati rezidencije, samostani, a svi podložni bit će pod 
upravom "gvardijana“. 

O jednom se posebno brinuo: da bilo gdje i bilo u čemu 
zadrže svoj minoritas = malenost. Sve, u ovoj redovničkoj 
zajednici je moralo biti u znaku jednakosti koja se već sa- 
da iskazivala. Zato u nazivima starješina ništa ne smije da- 
ti naslutiti ideju autoritarnosti ili častohleplja. Reče im da 
ne želi da se zovu učitelji ili priori (prvi), da ne bi pomislili 
da su važniji od drugih. "Oni“, reče, "moraju biti posluži- 
telji svoje braće.“ 

Reče mnoštvu fratara koji su se već razasuli po svim 
zemljama, da bi mogli proširiti propovijedanje Evanđelja u 
kršćanske krajeve i čak u one krajeve gdje još ime Isusovo 
nije poznato. Zadatak koji je Gospodin dao apostolima da 
idu po svemu svijetu i on je osjećao kako da je dat njemu i 
njegovim drugovima. Također je i to Evanđelje i on to nije 
mogao propustiti. 

Kad je govorio braći okupljenoj oko Porcijunkule, 
osjetio je zanos. Svi su željeli biti sudionici puta, neki u 
najdalje krajeve kršćanstva, neki u krajeve nekršćana, po- 
sebno među muslimane. Bilo ih je koji su sanjali slavu mu- 
čeništva, onih koji su mislili da će cijele zemlje obratiti Kri- 
stu. Kao što se na Franjinoj propovijedi ispred Porcijun- 
kule zapalio duh molitve, tako su sada bili zaneseni duhom 
propovijedanja Evanđelja. 

Dođe i čas polaska. Mnoštvo fratara se zaputi od Por- 
cijunkule u svim pravcima. Franjo je ostao gledajućih, dok 
mu nisu umakli s vidika. Ostao sam s nekoliko njih koji su 
bili nastanjeni kod Porcijunkule. 

"Evo“, reče, "sada su se sva moja braća razišla po svi- 
jetu da propovijedaju mir.“ 

SULTAN PRIMA POSJET 


U logoru križara, pod šatorom koji su dodijelili njemu 
i bratu Iluminatu, Franjo je razmišljao o planu što ga je 
želio ostvariti. Kardinal Pelagio, koji je stigao prije ne- 
koliko dana sa svojom vojskom, ostao je s njim u dužem 
razgovoru. Nastojao ga je odvratiti od njegova nauma i 
govorio mu je kako bi s tim mogao pokvariti interese 
križara i kompromitirati samo kršćansko ime, a kad je vi- 
dio da je beskorisno nastojanje, izašao je ispod šatora 
uzvikujući da je njegov plan lud. 

Otkako je stigao među križare koji su se borili protiv 
saracena i opkoljavali grad Damiettu u Egiptu, nije prvi 
put da netko kaže Franji da je lud. To su mu govorili i 
smijali mu se, čim je stigao prije nekoliko mjeseci, te su 
predviđali veliki poraz kršćana u konačnom i odlučujećem 
napadu na grad. Nisu mu vjerovali, već su otišli u nesreću, 
od koje se još nisu oporavili. 

Ali od tada svi ljudi s bojišta su ga počeli gledati s 
poštovanjem. 

Nastojao je obraćati ono malo ljudi, vojnika koji su 
nosili križ na grudima i štitu, premda su dobrim dijelom 
bili više avanturisti nego križari, zanimalo ih je pustošenje 
i bogaćenje više od oslobađanja Kristova groba. Pošao je 
od Porcijunkule, prešao more da bi došao obraćati nevjer- 
nike, i baš kao što je rekao svojoj braći, morao je najprije 
obraćati kršćane. 

Što je vrijeme više odmicalo, Franjo je osjećao veći jaz 
između njega i onih ljudi. Oni su se služili mačem, a on je 
u svojoj ruci želio imati samo križ, podići ga i pred musli- 
manima, pred nevjernicima, koje su kršćani došli ubijati, 
također podići ga pred strašnoga Sultana koji je zadavao 
strah svima. 

Njegov naum je dozrijao, o njemu je govorio s vođama 
križara, ali mu oni nisu proturiječili samo zato, jer im je u 

pređašnjoj bici prorekao poraz, pa su ga svi smatrali pro- 
rokom. . ! 

Franjo se povukao u šator i otpočeo molitvu, dok je 
noć padala na bojište, tražio je od Boga svu snagu koja će 
mu sutra trebati, kad je trebao prijeći sve neprijateljske li- 
nije i poći navještati ime Kristovo velikom Sultanu. Brat 
Iluminato je već dobro spavao. Molitva ga je obveselila i 
tako i Franjo zaspa. i mI 

Ujutro su pošli rano, on i Iluminato, prošli između ša- 
tora i kršćanskih stražara koji su ih čudno gledali kako 
izalze iz logora. 

Našli su se na terenima gdje je mnogo puta došlo do 
oružanog sukoba, na livadama koje su bitke učinile ne- 
plodnim. Malo dalje, obasjane izlazećim suncem, vidjele 
su se zidine opkoljena grada. U tišini jutra Franjo započne 
pjev psalma jakih glasom. 

“Kada budem i u smrtnim sjenama“, zapjeva, "ničega 
se neću bojati, jer si ti sa mnom Gospodine“. 

Na livadi sa slabom travom brstile su dvije ovce. 
Franjo ih pokaza prstom. 

"Neboj se brate“, reče Iluminatu koji je se malo 
strašio, "svoje pouzdanje stavi u Onoga koji nas šalje kao 
janjce među vukove“. Kao da ih je ovim riječima pozvao, 
najednom se pojavi grupa saracena koja odmah navali na 
njih dvojicu. 

"Sultanu! Sultanu“! vikao je Franjo u nadi da će ra- 
zumjeti što želi. Vojnici su pomislili da su njih dvojica pre- 
govarači, te ih svežu i povuku prema gradu. Franjo je vje- 
rovao da je ovo početak njegove misije, a težina onih lana- 
ca je bila naknada za naviještanje Evanđelja. : 

Čim Sultan sazna da su uhvaćena dvojica ljudi posla da 
ih pitaju što žele. Kada je čuo da ga žele obratiti na Kristo- 
vu vjeru umjesto da se naljuti, posta vedar i radoznao da 
vidi te kršćane. Pomisli da će se zabaviti s njima. U dvora- 
ni, pred prijestoljem gdje je sjedio, naredio je da polože 
tepih s mnoštvom izvezenih križeva. Pomisli: "Ako budu 
gazili po tepihu, optužit ću ih da preziru svoga Boga: ako 
odbiju, optužit ću ih da se ne žele približiti, dakle preziru 
moju osobu“. 

Franjo uđe, opazi tepih, ali bez ustručavanja prijeđe 
preko njega. "Znaš li“, reče Sultan, "da si pogazio kršćans- 
ki križ“? Franjo se nasmija i pogleda izvezene križeve. 

"Na Kalvariji“, reče, "nije bio samo Kristov križ. Bili 
su također križevi razbojnika. Ja se klanjam Kristovu 
križu. Druge mogu čak i gaziti“. 

Saracenski poglavar osta iznenađen prisutnošću njego- 
va duha“ Pozva Franju da se primakne i da još razgovara- 
ju. Fratar to učini vrlo rado. Govorio je o Bogu, ocu svih 
stvorenja, o Isusu kako je donio spasenje i ljubav među sve 
ljude. Misao o Bogu ga toliko zapali, da je umjesto Sulta- 
nu, izgledalo da govori samome sebi u nekom razmišljanju 
naglas. - 

“Ljubimo“ reče zanosno, "svom snagom, svim srcem, 
svom nutrinom Gospodina Boga, koji nam je svima dao ti- 
jelo, dušu, život, stvorio nas i otkupio, spasit će nas svojim 
milosrđem, i nama bijednima i siromašnima i zlim čini sva- 
ku vrstu dobra“. 

Sultan je stao slušati tog stranog čovjeka koji je došao 
iz kršćanskih redova, bez oružja, bez mržnje, natovaren 
samo Božjom ljubavlju, tako ponizan i tako nevin, tako 
različit od svakog drugog kršćanina koji je ikada došao 
pred njega. Osjeti za njega posebnu naklonost i htjede ga 
imati pored sebe. 

"Ostani s nama“, reče, "bit ćeš slobodan moliti se svom 
Bogu“. "Vrlo rado“, odgovori Franjo, pun nade, "ako se ti 
htjedneš obratiti Kristu zajedno s tvojim narodom“. 

Sultan mahne glavom, smiješeći se jasnom fratrovu 
zahtjevu. Pogleda svoje dostojanstvenike koji su bili uoko- 
lo, pozva Franju bliže k sebi i objasni mu kako je nemogu- 
će mijenjati vjeru, a da ne bude kažnjen i otuđen od svoga 
naroda. 

Tada Franjo shvati da neće uspjeti u svojoj namjeri. 
Opazi sultan da mu je to teško palo i da ga ohrabri obdari 
ga veoma bogatim darovima. Sluge mu pred noge polože 
sagove, zlato i srebro. Franjo ne dirnu ništa. Okrene se da 
bi pošao. Tada ustade Sultan, žalostan što se mora rastati s 
takvim čovjekom, s jednim kršćaninom s kojim je govorio 
bez mržnje. Stiže ga. 

"Ne zaboravi ni mene u svojim molitvama“, reče. 

Prihvati Franjo s nutarnjim bolom. Ne samo Sultan već 
svi saraceni će ubrzo osjetiti potrebu njegove molitve. 

Kad se vratio u križarski logor, čak ga nisu ni pogleda- 
li. Svi su bili u pokretu, vojnici su trčali da stignu u svoje 
redove, drugi su gurali teške ratne naprave, konji su tapka- 
li s konjanicima na sedlima i sjajnim zveckavim oružjem, 

Franjo shvati što se događa. Nove svježe snage kardi- 
nala Pelagia ojačale su križarsku vojnu. Ovoga su puta 
vojskovođe ozbiljno pripremile napad na grad i ne bi smje- 
li ne uspjeti. 

Franjo pomisli na pokolj koji će za nekoliko sati zapo- 
četi. Zgrozi se na pomisao o svim mrtvima, o krvi koja će 
se proliti, o nasilju nad nedužnim gradom koje je imalo za- 
početi. Pomisli i na Sultana kojeg je kao prijatelja malo 
prije napustio. On koji je uvijek razmišljao i propovijedao 
mir, nije uspio razumjeti kako se ljudi i narodi mogu suko- 
biti oružjem. On je sam prije probao kako se s neprija- 
teljem može razgovarati bez mržnje, s takvim bratinstvom 
s kakvim se govori s prijateljem. 

* Nije mogao spriječiti napad. Nije čak ni pokušao, po- 
vukao se u svoj šator, dok su se križari pokretali prema 
gradu u iščekivanju bitke. On počne moliti. Iz daleka je 
već čuo viku ratnika i buku oružja. 

Bitka je trajala čitav dan. Pred večer pade grad, a 
pobjednici srušiše zidine, počeše pljačkati, zatvarati, ubi- 
jati. 

Čuo Franjo tu tišinu i shvati da je pokolj započeo. 

Sakri lice rukama i baci se na koljena. 

"Tebi kličem, Gospodine“, moljaše s neopisivom gorči- 
nom, "ti si jedino moje utočište u zemlji živih“. 

Ustade, zovnu brata Iluminata i izađe iz šatora. 

"Idimo odavde“, nadoda, "mi nismo ljudi koji žive u 
ratu“. 

ČITAV SVIJET POSTAJE SAMOSTAN 


U vrtu kuće Jakope Settesoli Franjo je milovao bijelo 
janje koje su mu poklonili rimski pastiri, kada je prošao 
njihovim krajem. Životinja ga je slijedila kud god bi išao, 
a to se Franji dopadalo. "Ti me podsjećaš na najkrotije 
janje Božje koje je naš Gospodin Isus Krist“, govorio je 
nježno životinjici koja se mazila oko tunike. Međutim, to- 
ga je dana odlučio pokloniti ga. Htio ga je dati ženi Jakopi 
u znak zahvalnosti za sve one lijepe usluge što mu ih je 
pružala svaki put kad bi se našao u Rimu. 

Otkako se vratio iz Egipta zdravlje mu se pogoršavalo. 
Posebno je osjećao bol u očima. Možda je to učinilo afrič- 
ko sunce, vrućina ili pak težina puta. U Rimu, gdje je 
odsjeo poslije iskrcavanja iz lađe, najbolje se osjećao u 
hladu i tišini vrta gospođe Jakope. Žena je gledala hraniti 
ga bolje no što je on htio. Pažljivo, ali i malo postrogo, ga 
je pazila i čak ga je uspjela privoljeti da jede i tortu od 
badema što je bila osobitost njene kuhinje. 

Ostala je udovica gospodina Frangipane, sa dva sina 
koje je trebalo odgojiti i sa svima još što nose kućni poslo- 
vi, ali je bila revna u svojoj vjerskoj praksi i iskazivanju 
ljubavi drugima. Otkako je upoznala Franjine fratre uvijek 
bi neki kod nje navrati. Taj jednostavni i veseli život, bez 
velikih ovozemaljskih opterećenja osim podložnosti u 
Božje ruke, od samog početka ju je privlačio. Također bi i 
ona, da nije imala djece, otišla živijeti s Klarom i njenim 
siromašnim gospođama. 

O tome je razgovarala s Franjom, kada se nalazio u Ri- 
mu. On joj je govorio da mnogi ljudi i žene njenog položa- 
ja osjećaju isto. Mislio je o tome dugo i na koncu odlučio 
osnovati jedan treći red, veliko bratstvo koje bi trebalo 
okupiti sve, bez razlike, koji nisu obavezni napustiti svoje 
dužnosti i kuće, posao ili obitelji. Dosta je da razumiju 
stvarnost ovoga zemaljskog života koji ovisi o nebeskom i 

da s ljubavlju potpomažu jedni druge, da napuste svjetov- 
ne brige i da žive u nutarnjoj pokori koju preporučuje 
Evanđelje. 

»Zvat ću ga“, reče, "Red pokore“. Kad je o tome govo- 
rio s kardinalom Hugolinom koji je postao njegov prija- 
telj, veliki prelat je odmah razumio važnost ove institucije i, 
ponudio se da mu pomogne napisati pravilo. 

Crkveni čovjek i političar kardinal je predvidio veliko 
mnoštvo koje će se obavezati na ovaj novi način života i 
gledao je izvući što više koristi uvjeren u pozitivne društve- 
ne posljedice. 

U pravilo pokornika je stavio dvije važne nakane: prvo_ 
da zavjetovanje ne čine bez odobrenja pape, te da ni na ko- 
ji način ne uzimaju oružje. To je izgledalo malo. ali je kar- 
dinal znao da ako se tako učini onda će osloboditi mnoštva 
koja su morala davati zakletve i nositi oružje za _svoje 
gradske zapovjednike i tako bi pomogao da se smanje 
ratovi. 

To je predložio Franji, a on mu je iskreno odgovorio 
da ne razumije te političke zavrzlame, jer je njemu dosta i 
dovoljno da svi nađu svoj put do raja. 

Ipak, sam je bio svjestan da se nešto mijenjalo tamo 
gdje je prolazio on ili njegovi sinovi ne samo u dušama već 
i u odnosima između mjesta i mjesta ili grada i grada. 
Mnogo su puta prestale gradske osvete, mržnja među naro- 
dima ili toliko puta je bilo bačeno oružje. Najviše se 
promijenilo kada se počeo brinuti za gubavce. Nestalo je u 
gubavilištima svih onih pogrebnih ceremonija kojima se 
morao dopratiti bolesnik, otkako su došli fratri. Gubavac 
nije više pokriven crnim pokrivačem kao da je mrtvac, 
svećenik mu nije više govorio da mora bježati od svijeta i 
da bude pokopan u gubavilištu kao u grobu. Taj pogrebni 
način Franjo je zamijenio veseljem. Napisao je i u Pravilu: 
"Neka braća rado žive i borave među bolesnima i gubav- 
cima“ 

O ovome je Franjo razmišljao u vrtu gospođe Jakope, a 
oko njega se janješce veselo igralo. Kada opazi da mu se 
primiče vjerna gospođa, ustade i pođe joj u susret s janje- 
tom u naručju. 

"Evo brate Jakopa“, reče šaleći se i aludirajući na njezi- 
nu srčanost. Uostalom, otkada je žena ušla u Red pokorni- 
ka, on je bio i njezin otac i učitelj. Predade joj janje u ruke 
sa svom zahvalnošću. "Također i ti se sjeti najkrotkijeg 

Božjeg Jaganjca“. Pozdravi je i ode, jer je onaj dan bio 
pozvan na ručak kod kardinala Hugolina. Franjo pomisli 
na raskošnu kardinalovu dvoranu, zapazi svu pozvanu go- 
spodu, žene raskošno obučene, uniformirane sluge, mirise 
koji se nadaleko čuju i srebrene tanjure. : 

Pada mu napamet neka ideja. Prije nego što uđe u pa- 
laču, obiđe obližnje kuće proseći malo kruha i stavi ga u 
rukav. 

Čim je ušao u palaču sluge ga odvedu u dvoranu za ru- 
čak. Banket je već započeo i osjećalo se veselje od dobra 
vina i bogate trpeze. 

Kardinal ugleda Franju i dade mu znak da se približi, a 
on kao da ga nije razumio iz svog rukava izvuče komade 
crnoga kruha i šetajući počne dijeliti sustolnicima.. Zadnji 
komad je zadržao za sebe, ode u jedan kut i pognute glave 
pojede svoj objed. 

Pometnja je nastala u dvorani. Kardinal osta bez riječi, 
a gosti na brzinu završiše ručak i pokupiše se. Tada se kar- 
dinal približi Franji. 

"Brate moj“, progovori s okusom gorčine, "zašto si mi 
priredio ovo poniženje i išao prositi, kad si danas moj 
gost? Zar ne znaš da je moja kuća tvoja sa svim onim što 
se u njoi nalazi“? 

" Gospodine“, uzvrati Franjo, "vi znate da je Bogu naj- 
draža sveta siromaština. Pa, ako ja idem gradom i prosim, 
ne ponižavam vas, dapače činim vam čast, vama i vašoj 
kući, časteći Krista koji je siromašniji od najsiromašni- 
jega“. 

Kardinal nije znao što bi mu rekao. Pred čovjekom ko- 
ji je sve mjerio po Evanđelju, ostao je razoružan. Među- 
tim, i s ovim je porasla njegova naklonost prema Franji. 

Ganut se približi i zagrli ga. 

"Sine moj“, reče, "radi sve kako misliš i vjeruješ, jer ja 
vidim da je Gospodin s tobom i da ti on pomaže“. 





GOSPODIN SE RAĐA U BRDIMA < 


Ivan Belitag gospodin iz Greccia, primi fratra koji je 
došao u njegov dvorac. 

"Šalje me Franjo“, reče redovnik, "i pita da li možeš 
doći k njemu u osamu Fonte Colombo“. 

Gospodin iz Greccia se odrekao trgovine oružjem, otka- 
ko je ušao u Treći red, red pokornika. Čovjek prije žestok 
i nasilan, sada je učinio da je izgubio sve što bi ga posjeća- 
lo na rat i sukobe. Čim ču da ga zove Franjo, odmah se 
uputi na konju prema njemu u osamljeno boravište. 

Tame se franjo povukao kako se vratio iz Rima, da bi 
mogao živjeti u tišini i miru moleći i razmišljajući. Gore, u 
šumskoj tišini koju samo ometa šum potočića, isčekivao je 
Franjo blagdan Božića. Taj je dan za njega uvijek bio dan 
velike radosti. Proživljavao je siromaštvo Djevice sa 
njenim Sinom u Betlehemskoj špilji. 

Raznježio bi se i u radosti okupljao svoju braću. 

"Ovo je dan Gospodnji, pustimo se nutarnjem veselju i 
radosti“, tumačio bi on. 

Otkako je došao u Fonte Colombo malo po malo jednu 
misao je:već do u detalje razvio. Te godine je želio slaviti 
Božić na novi način, siromašan, a u isto vrijeme zadivulju- 
jući. Zbog ovoga je poslao po gospodina iz Greccia. 

“Ja bih želio“, reče mu netom je došao, "s tobom slavi- 
ti nastupajući blagdan Otkupitelja. Sjetit ćemo se njegova 
rođenja u Betlehemu, da uvidimo sve siromaštvo koje je 
morao podnijeti počevši od djetinjstva da bi spasio nas 
grešnike“. 

Vitez je stajao pitajući se na koji ga način može za- 
dovoljiti. "Evo“, objasni mu Franjo, "želio bih da u kak- 
voj spilji u brdu što ga posjeduješ podigneš kakvu štalu sa 
sijenom i da dovedeš vola i magarca, upravo onako kako 
je bilo u Betlehemu. Na božićnu noć doći ću ja i moji i mo- 
lit ćemo zajedno u spilji“. 

Kada se pročulo da Franjo želi slaviti Božić gore, fratri 
okolnih pustinjačkih boravišta, pastiri i seljaci odluče slije- 
diti ga. U noći bdijenja svijet se već primicao ka brdu 
Greccia. Ubrzo se oformila procesija sa bakljama po vrto- 
glavim stazama samoga brda. 

Noć je jasna, nebo puno zvijezda, šuma odsijeva na 
svjetlu baklji. Na brdu je odjekivao pjev psalama što su ih 
fratri pjevali zajedno s okupljenim mnoštvom. 

Franjo se polako pomicao gore uzbrditim putem. Ve- 
selje je učinilo da zaboravi i na bolest očiju. Vratio mu se 
onaj jaki glas i pjevajući u šumi prisjećao se svoje mladosti 
i pjeva po šumi Subazija. Pjevao je himan što ga je sam 
spjevao s riječima psalama. 

"Bog je naša snaga. Bog je velik i presvet i iz visina je 
poslao svoga Sina rođena od Djevice Marije. Slatko djeteš- 
ce nam je dano i položeno u štalu.“ 

U spilji je sve bilo pripremljeno. Između vola i magar- 
ca, što su ih jedva po uzbrdici doveli gore, stavljene su jas- 
le sa sijenom. U jednom kutu bio je pripremljen oltar. Na 
oštrim izbočinama stijena postavljene su baklje da svijetle. 

Uokolo na takvom svjetlu okupila se masa. Seljaci, pa- 
stiri, žene sa zaspalom djecom u naručju, isčekivali su kao 
da će se dogoditi čudo. Kao da se te godine prenio Betle- 
hem na vrh brda Greccia. Gospodinovo rođenje nije bilo 
više tako daleko u prošlosti, ni u takvoj zemlji koju nikada 
nisu vidjeli, već je bilo na brdu koje su svi dobro poznava- 
li, između onih šuma gdje su išli po drva, blizu pašnjaka 
gdje su čuvali svoja stada. 

Franjo uđe u spilju obuzet trenutkom. Životinje su se 
primakle jaslama kao da im je bila jasna uloga koju su 
morale tumačiti. Franjo ih pomiluje i ostane diviti se ja- 
slama punim sijena. Okrene se i uputi prema mnoštvu, 
zaustavi se kod jedne mlade majke s djetetom u naručju 
umotanom u ogrtač, koje je spavalo na njenom ramenu. 
Žena je razumjela i preda mu uspavano dijete. On ga 
pažljivo položi na sijeno. Nastavio je mali blaženo spavati, 
a otac i majka se spontano probliže jaslama. 

Narod se divio sceni i gotovo nježan do suza. Čudo se 
skoro dogodilo: sada su u spilji Isus, Marija i Josip. 

Pozove svećenika da započne svetu misu. Franjo je 
ministrirao, pjevao Evanđelje i htio propovijedati. Toliko 
je bio zanešen da je to teško učinio. Više je uzdisao doli 
govorio, a njegove bolesne oči punile su se suzama. 

Bijaše to predivna noć, Nije bilo moguće zadovoljiti 
njihovo veselje kada su sašli s brda. Narod se okupi oko 
Franje želeći ga dotaći i svatko ga je htio štogod upitati. 

Iako nije volio ovakvo divljenje njemu, ipak je bio za- 
dovoljan, jer je mogao biti zajedno sa jednostavnim i siro- 
mašnim svijetom. Zadovoljan je, jer je njihovim očima i 
njihovim srcima predočio u ovoj noći sliku Betlehema i 
Djeteta Isusa. 

Poruči im da ostanu u veselju i da to podijele i s dru- 


gima. 


“Dapače“, nadoda govoreći seljacima, "kad dođete ku- 
ćama, idite u svoje staje i dajte dvostruki obrok sijena 
magarcima i volovima, sjećajući se onog vola i magarčića 
što su svojim dahtanjem zagrijali Dijete Isusa“. 

Gospodin iz Greccia nije dopustio da Franjo ode te 
noći. Povede ga sobom u svoj dvorac gdje je pripremio ve- 
čeru i spavanje za njega i sve fratre koji su s njim došli. U 
dvorcu su još dugo razgovarali o onome što su doživjeli na 
brdu. Franjo je bio i sada jednako zanosan. Govorio je o 
radosti koju su morali ove noći doživjeti i ljudi i životinje. 

“Kad bih mogao vidjeti cata“, reče okrećući se domaći- 


..nu, "zamolio bih ga da izda naredbu da se božićne noći 


razbaca po putevima klasje i žito, da noćas i naše sestre 
ptice budu zadovoljne“, 

Domaćin je ostao bez riječi na ovu njegovu misao. 
Kad je Franjo izišao, on ode u žitnicu, uzme veliku vreću 
žita. Noću izađe podaleko i započne prosipati zrnje sve do 
dvorca. 


"Tako“, reče u sebi, Mita će biti lijep Božić i za naše 
sestre ptice“. 

SVJETLO PROBADA TIJELO 


Jednog rujanskog ranog jutra probudilo je pastire 
.okolnih brda posebno svjetlo. Brdo La Verna je bilo ovije- 
no veoma sjajnim svjetlom i to iznenada, a obasjavalo je 
uvale i brdašca kao da se rađalo sunce. 

* Polako se gasilo ovo svjetlo, a svitanje je uzimalo ma- 
ha. I brat Leon je opazio neuobičajeno svjetlo i istrčao iz 
boravišta. Preskoči drvenu ogradu što ga je djelila od veli- 
ke stijene i nađe Franju na koljenima pred svojom kolibom 
od pruća. Uzdignutih ruku kao na križu, licem uperenim 
prema nebu i izgubljenim pogledom u beskraj, stajao je 
kao uzet. 

Približi se i opazi Franjine ranjene ruke kao da su pro- 
bođdene čavlima. Također su i na nogama bili isti znakovi, 
a na grudima poderana tunika kroz koju se vidjela duga 
rana na rebrima. 

Leon ga podiže polako, ponese u kolibu i položi na ka- 
men koji mu je služio kao krevet. Franjo nije uspijevao ni- 


ti hodati niti govoriti. Iz njegovih usta su izlazili nera- 


zumljivi zvuci, a izgledali su kao vapaj ili molitva. 

Leon nije znao, što se zbilo, ali je opažao da se nešto 
veliko i tajnovito dogodilo na Franjinu tijelu. 

Otkako je stigao na ovo zapušteno brdo što mu ga je po- 
klonio Orlando iz Chiusia kad se vratio iz Greccia, Franjo 
je provodio svaku minutu vremena u molitvi i razma- 
tranju. Među liticama i borovima napokon je našao 
osamljenost i potpuni mir koji je odavno tražio da bi uto- 
nuo u razgovor s Bogom. Nigdje kao gore na hridi, koja 
ga je držala između neba i zemlje, nije uspio uploviti u 
božanstvenost. 

Želio je ostati sam, odjeljen čak i od ostalih fratara što 
su u osami s njim boravili. Napravio je kolibicu od pruća 
na jednoj odvojenoj stijeni koja se dijelila od drugih ma- 
lom provalijom, a kao mostić je stavio trupac nekog sta- 

bla. Samo je po tom brvnu mogao prijeći brat Leon da bi 
mu donio kruh i vodu. 

Njegovo zdravlje je bilo sve slabije, njegove snage sve 
trošnije, oči su ga sve više boljele, ipak je želio započeti 
post uoči blagdana Svetog Križa. 

Na brdu su rujanske noći već bile hladne, ali on se sva- 
ku večer dugo u noć zadržavao pred kolibicom, iako mu se 
zdravlje pogoršalo, posebno već dobro bolesne oči. 

U tim trenucima je,izgledalo da mora nadoknaditi svo- 
ju jaku želju za molitvom i hvalom Bogu i za ništavnošću 
pred njim. va 

“Tko si ti blagi Gospodine“, molio je s velikim unu- 
tarnjim ushićenjem, "a tko sam ja, sluga bijedan i nekori- 
stan?“ 

Rano ujutro se ustajao pretječući zoru, izlazio bi iz ko- 
libe, jer mu se sviđalo moliti uronjen u prirodu i kad bi se 
pojavljivalo sunce izmješao bi molitve hvale Bogu s cvrku- 
tom ptica koje su punile brdsku šumu. ' 

Također i onog jutra na blagdan Križa, na koljenima 
ispred kolibe, okrenut odakle treba izaći sunce, našao se u 
molitvi. Iznenada ga obuze misao na smrt i uteče se 
Gospodinu. 

"Gospodine“, započe, "prije no što umrem tražim dvije 
milosti: prvo, da me iskušaš, u granici mogućeg, u bolima 
tvoje muke; drugo, da osjetim jednaku ljubav prema tebi 
koji si izakazao ti nama, kada su te počeli žrtvovati za naše 
spasenje.“ 

Molitva mu je izazvala jaku nutarnju napetost. Raširio 
je ruke i s uperenim pogledom prema nebu kao da je nešto 
isčekivao. 

Najednom se osjeti uronjen u beskrajnu svjetlost. Kao 
da se nebo zapalilo iznad njega. Velika slast i bol su mu se 
uvukli u tijelo. Na rukama, nogama i prsima osjetio je 
strašne rane, ali i slatke. Ponestalo mu je snage, a u tom 
trenu je čuo ove riječi: "Znaš li ti, Franjo, što je to, što 
sam ti učinio? Obdario sam te ranama koje su znak moje 
muke.“ 

Brat Leon ga je tako našao, kada ga je probudio blje- 


sak, što je ovio brdo. 


Povrati se sebi polako u kolibi. Opazi pokraj sebe Leo- 
na, uzdigne prema njemu ruke ne govoreći ništa. Prsa koja 
su lagano krvarila pokrije malo poderanom tunikom. Sva- 
ki mu je pokret uzrokovao neizrecivu bol, ali je bio svje- 

stan da svojim tijelom, po tajnom naumu Božjem, sudjelu- 

je u Kristovoj muci. . 
Leon je izgledao izgubljen, bez snage da bilo što pita, a 

Franjo mu objasni sa strahom što mu se dogodilo, i zamoli 


da mu pomogne sakriti one rane što mu ih je Gospodin i 


poklonio. . 
Otrči brat donijeti zavoje da mu uvije ruke, noge i 
prsa. Franjo ustade, ali nije uspjevao kretati se ni hodati, a 
želio je izaći pred kolibu. Pomogne mu Leon držeći ga za 
ruke. het 
U tihom rujanskom jutru sunce je obasjavalo čitavo 
brdo. Još jedariput na istom mjestu gdje se zbio onaj straš- 
ni i dragi čin, Franjo osjeti kako iz njega odzvanja molitva. 
"Ti si dobar, ti si predobar, ti se beskrajno dobar“, 
usklikne podižući ruke, "ti si ljepota i krotkost, ti si naša 
beskrajna slast.“ 4 
Leon mu pomože da se vrati unutra, položi ga na stije- 
nu i otrči do drugih fratara. Franjo slab, bolestan, izranjen 
ranama, nije više mogao ostati gore na brdu, gdje je ubrzo 
trebala započeti zima. Svi odluče da se mora vratiti u 
Porcijunkulu. ' ; 
Odvoji se Franjo sa žalošću od svoga brda. Uzjahali su 


ga na magarca, kojeg je vodio jedan dobri seljak u pratnji | 


brata Leona, i započeli su put povratka strmom stazom. 
Velike hridine gdje je molio i razmišljao sve su se više 
udaljavale. Šuma na vrhu brda, puna ptica s kojima je mo- 
lio jutarnje hvale Bogu, pretvarala se samo u crnu mrlju 
prema nebu. Nikada više neće uživati u onoj velikoj 
osamljenosti i u slatkome miru. L 

Osjeti u duši veliku i oštru bol. Zaustavi hod, spusti 
noge na zemlju i klekne. 6 

"Zbogom, sveto brdo“, reče, "mir tebi brdo drago. 
Nećemo se nikada više vidjeti.“ 

DVA SLIJEPA OKA VIDE SUNCE 


U vrtu Svetog Damjana Klara je napravila kolibu od 
rogožine pod maslinama. Tamo su donijeli Franju, već 
skršena, poslije dugog puta sa La Verne. Kud god je prola- 
zio, tiskao se narod da bi dotakao skute njegove odjeće, te 
da mu poljube probodene ruke i noge. On je prolazio iz 
mjesta u mjesto na magarcu, tako tih i ponizan, stideći se 
onih počasti što su mu ih iskazivali. 

Utjeha je bio dolazak sestri Klari. Tu u miru maslina, 
blizu crkve što ju je popravio svojim vlastitim rukama iz 
koje je čuo pjev psalama siromašnih gospođa, našao je 
opet svoju samoću za molitvu. 

Ali bolest mu nije davala mira. Njegovo je tijelo unutra 
već bilo veoma narušeno, a oči nisu podnosile ni tračak 
svjetlosti, a rane su ga neprestano probadale. Noću nije 
uspjevao spavati od bolesti, ali još više od miševa što su 
trčkarali po kolibi. : 

Shrvan bolju i umorom, uistinu se Franjo osjećao kao 
Krist na križu. Kao i on pustio je krik: "Bože moj, zašto 
si me ostavio?“ Krik je povrijedio tišinu noći kao vapaj za 
spas. Ali u mraku i kolibi ovaj krik je imao eho odgovora. 
Neki topli i duboki glas, poznat iz davnih godina iz poruše- 
ne crkve Svetog Damjana, oživi pored njega. 

“Franjo, ako bi u zamjenu za sve tvoje boli dobili zla- 
to, pred kojim bi se sva zemlja pretvorila u bogatstvo, ne 
bi to bilo ništa, ti ne bi imao razloga veseliti se.“ i 

"Sigurno, moj gospodine“, odgovori on dršćući. 

"Dobro, budi sretan, jer sam ti pripremio beskrajnu 
radost nebeskoga kraljevstva.“ 

Nestade glasa, a osta duboki muk u kolibi. Franjo osje- 
ti kako nesta i njegovih bolova, a osjećao je u nutrini 
neopisivo ohrabrenje. Onda, kao i u vrijeme mladosti, dok 
je kročio šumom Subazija, dođe mu spontano pjesma. Na 
vrhuncu radosti počne hvaliti Boga za sva stvorenja, za 


TI 


sunce, zvijezde, vodu, vjetar, za sve ono što je živjelo 
zahvaljujući beskrajnoj dobroti Svevišnjega. 

Inspiriran, zapjeva s ono malo glasa kojeg je još imao. 

»Svevišnji, Svemogući i dobri Gospodine, 

tvoja je hvala, slava i čast i svaki blagoslov. 

Hvaljen budi, moj gospodine, sa svim svojim stvore- 

njima, 

posebno po bratu suncu. 

Ono je lijepo, i zračno s velikim sjajem, 

od tebe, Svevišnji, nosi značenje. 

Hvaljen budi, moj Gospodine, po bratu mjesecu i zvi- 

jezdama, 

oblikovao si ih na nebu, sjajne, brižne i lijepe. 

Hvaljen budi, moj Gospodine, po bratu vjetru, 

po'zraku, oblaku, vedrom i svakom vremenu, 

po kojima uzdržavaš svoja stvorenja. 

Hvaljen budi, moj Gospodine, po sestri vodi, 

koja je korisna, ponizna, brižna i čista. 

Hvaljen budi, moj Gospodine, po sestri vatri, 

kojom osvjetljuješ noć, 

ona je lijepa, ugodna i snažna i jaka. 

Hvaljen budi, moj Gospodine, po majci našoj zemlji, 

koja nas uzdržava i upravlja 

i daje razne plodove i šareno cvijeće i travu. 

Hvalite i blagosivljajte mog Gospodina 

i zahvaljujte i služite mu s velikom poniznošću.“ 

Ujutro Franjo još u radosti od prošle noći, posla po 
brata Pacifika koji se odlikovao lijepim glasom i bio naj- 
poznatiji pjevač u Porcijunkuli. 

"Noćas sam“, reče, "spjevao jedan spjev. Zvat ćemo ga 
spjev bratu suncu. Ti ćeš ga naučiti i poučiti druge, da ga 
svi pjevaju na slavu Božju.“ - 

Pacifik se primakne uz njega, te nauči i riječi i glazbu. 
Kad je htio izaći, zaustavi ga Franje. 

"Osjetio sam“, zabrinuto reče, »da su se rasplamsale 
borbe u Asizu između biskupa i vlasti. Grad je podijeljen i 
žitelji se mrze. Ja ne mogu otići i pomiriti ih. Ti ćeš poći 
mjesto mene i okupiti ih na trg pred biskupijom i zapjevati 
spjev koji sam te naučio i dodat ćeš još jednu strofu koju 
ću ti sada reći.“ Malo se pribra, pa se obrati bratu Paci- 
fiku. 

»Nadodaj ovo“, reče, "i pjevaj što glasnije da te svi 
razumiju. 

Hvaljen budi, moj Gospodi ji j 
huba preštaju““ j podine, za one koji zbog tvoje 

Pacifik izađe i ode u grad pjevati spjev bratu suncu, a 
Franjo, poslije noći bolova i radosti se pripremi da se 
sukobi s još strašnijom patnjom. 

Kardinal Hugolin mu je poslao papinskog liječnika da 
mu liječi oči. Bilo mu je jasno što mora podnijeti. Trebalo 
je opržiti ugrijanim željezom najbolesniji dio oka, od uha 
do trepavica. Liječnik je započeo pripreme. Osjetio je 
Franjo vrućinu željeza, koje je liječnih ugrijavao i isproba- 
vao koliko se straši. Okrene se na krevetu da vidi, ali za 
njegove oči skoro slijepe, postojala je samo jedna crvenka- 
sta mrlja. 

"Sestro vatro“, uzdahnu, uvijek sam te ljubio 
ljubavlju Onoga koji te je stvorio. Budi sada toliko uljudna 
kao što sam ja prema tebi i promjeni svoj žar da ga mo- 
gnem podnositi.“ 

Kada je liječnih prislonio užareno željezo na sljepoočni- 
cu, svi su fratri pobjegli od straha. Franjo se nije ni makao 
: podnio je patnju do kraja, ostavši u šutnji na svom le- 

aju. 

Tako ga nađe brat Pacifik kad se vratio iz Asiza. 
Franjo osjeti da je ušao i dade mu znak da se približi. Pa- 
cifik mu ispriča kako je bilo u gradu: svi su se raznježili, te 
su poslije biskup i vlasti pred očima sviju okupljenih ostali 
zagrljeni. 

Na Franjinu licu procvjeta osmjeh radosti. 

. *Znaš“, promrmlja tankim glasom, "da sam nadodao 
još jednu strofu našem spjevu bratu suncu.“ Zapjeva da se 
jedva čulo. 

"Hvaljen budi, moj Gospodine, po onima 

što trpe bolest i progonstvo. 

Blaženi oni što ostaju u miru, 

jer ćeš ih ti, Svevišnji, okruniti“. 

I SMRT JE SESTRA 


Mala povorka iziđe iz grada, uskom stazom koja prola- 
zi maslinik i pođe prema ravnici. Nose Franju u Porcijun- 
kulu već slijepa i na samrti, na pripremljenim nosilima. 

Malo je ostao u biskupovoj palači u Asizu jer su ga 
sugrađani željeli još vidjeti među njima. Znajući za njego- 
vu skoru smrt, narod i upravitelji su željeli da umre unutar 
zidiria grada kao blagoslov cijelom gradu. 

No Franjo nije htio da umre u jednoj gospodskoj pala- 
či kakva je ona gdje su ga donijeli. Želio je da ga prenesu 
Porcijunkuli i da mu pokraj nje naprave kolibicu. 

Povorka je već prešla Svetog Damjana, kad je Franjo 
zatražio da spuste nosila na zemlju i okrenu ga gradu da 
može vidjeti Asiz. 

Cijeli grad je bio pred njim, sa svojim zidinama i 
tornjevima i svojim strmim ulicama, svojim kućama od 
crvena kamena. Franju polože na nosila, on osta dugo ne- 
pomičan, kao da razmišlja o obiteljskom mjestancu koje 
više njegove oči ne opažaju. Zatim diže s poteškoćom des- 
nu ruku i napravi znak križa. 

"Budi blagoslovljen, moj voljeni grade“, reče, *ti koji 
si već bio utočište razbojnika, izabran si od Boga da budeš 
boravište onih koji će te upoznati. Gospodine Isuse, Oče 
milosrđa, spomeni se molim te, bogatstva milosti i dobrote 
koju si mu iskazao, i učini da on bude boravištem onih ko- 
ji slave tvoje ime blagoslovljeno u vijeke vjekova.“ 

Kad su stigli Porcijunkuli, položiše ga u kolibicu koji 
korak udaljenu od kapelice. Obradova se, kad se vratio na 
kraju svog života u ovo mjesto mira, koje je bilo svjedok 
radosne slobode. Za trenutak su mu se vratile sve najdraže 
uspomene prvih dana u kojima je prepustio svoj život u 
Božje ruke. Okrene se subraći. 

"Ovo je mjesto sveto, reče, imajte prema njemu pošto- 
vanje i nikada ga ne napuštajte“. 

.Govorio je teško i nikoga nije vidio, rukom je osjećao 
da su mu bili blizu. Sjeti se siromaštva svetog Evanđelja 
Što ga je obećao i onda zatraži od braće da ga polože na 
zemlju. x 

"Ja brat Franjo, najmanji“, reče, "želim do kraja slije- 
diti siromašni put koji je imao naš Gospodin i njegova 
Majka.“ 

Tu, ispružen na zemlji s izranjenim tijelom, želio se sje- 
titi svih koje je ljubio. Blagoslovi sve koji su bili blizu 
njega, a zatim i sve sinove rasute diljem svijeta. . 

»Blagoslivljem svu moju otsutnu braću, neka do njih 
dođu ove moje riječi i blagoslovite ih u moje ime.“ 

Sjeti se i Klare koja je zatvorena u Svetom Damjanu u 
plaču i molitvi, i njoj posla vijest po nekom bratu. ' 

"Reći ćeš našoj sestri Klari da joj zabranjujem da se 
žalosti, ali je zaklinjem da se ne udalji od svete siroma- 
štine.“ 

Sjeti se također gospođe Jakope i zaželi joj napisati 
pismo. e 

"Ja, brat Franjo, siromašak Kristov“, poče diktirati, 
"gospođi Jakopi, Božjoj službenici. Moram ti saopćiti da 
je gotovo na kraju moj život. Pođi, ako me još želiš vi- 
djeti.“ : 

i Još je diktirao, kad eto se začu topot konja koji se pri- 
bližavao. Bila je to Jakopa koja je čula vijest i odmah se 
uputila iz Rima Porcijunkuli. . 

Neki od braće potrča uzglavlju umirućega. 

»Nosim ti lijepu vijest“, reče i ne nadoda ništa drugo. 

"Hvala Bogu“, odvrati Franjo s malo veselja, "otvorite 
vrata, jer zabrana ovdje ne važi za našu Jakopu“. | Ž 

Žena je ponijela slatko od badema što je Franjo volio. 
On ga je tek primirisao, ali joj se zahvalio od srca. 

Pozva zatim braću da zapjevaju spjev bratu Suncu u 
čast gospođe Jakope. Spjev je bio kao prigušen, jer su gla- 
sovi drhtali od žalosti. Kad su otpjevali zadnju strofu svi 
ostadoše tiho u kolibici. Franjo opružen na zemlji, polako 
uzdigne ruke i s jedva primjetnim glasom nastavi spjev s 
noyim riječima. 


"Hvaljen budi, moj Gospodine, po sestri našoj tjeles- 
noj smrti. : 

od koje ni jedan živi čovjek ne može pobjeći. 

Jao onima koji će umrijeti u smrtnim grijesima; 

blaženi oni koje nađe u svojoj presvetoj volji, 

jerim druga smrt nauditi neće.“ 

Izmučen naporom pjesme, ruke mu padnu i osta tako 
nepokretan za koji trenutak. 

Osjetio je da sestra smrt ulazi u kolibu. 

Skupi zadnju snagu i otpoče psalam. 

"Glasom sam svojim kliktao Gospodinu; svojim sam 
glasom Vječnoga zazivao. Vičem tebi Gospodine, nado 
moja i baštino moja u zemlji živih“. 

Ušuti i osta nepokretan. Kolibu je već obuhvatila tama 
noći i nastade veoma velika šutnja. 

"Umro je pjevajući“, reče brat Leon. 

Brat Bernard, koji je prvi slijedio Franju, osta obeshra- 
bren. 


"Bez njega je uistinu“, reče, "sada zemlja siromašnija.“ 

Važniji datumi života Franje Asiškoga 


1182. 

U Asizu se rodio Ivan, kasnije ga je otac nazvao Franjo, 
sin Petra di Bernardone, trgovca tkaninama, i majke Ivane 
zvane Pika. 


1202. 

Sudjeluje u bici kod Collestrade, između Asiza i Peru- 
đe. Pritvoren je i odveden u Peruđu. 
1205. 


Upisuje se u brigadu Gualtieni di Bienne koja ratuje u 
Apuliji za papu prah: cara. Kad je stigao u Spoleto oboli i 
vrati se u Asiz. 


1206. 

Ulazi u ruševnu crkvu Svetoga Damjana i moli. Čuje 
križ koji ga poziva da se stavi u službu Božju. 
1207. 


Suđen pred biskupskim sudom u Asizu, a optužen od 
oca. Pred biskupom se odriče svega. 


1209. 

Nastanjuje se u crkvici Gospe od Anđela, zvana Porci- 
junkula. 
1210. 


Oko njega se okupljaju subraća. Tako se formira prva 
grupa koja se naseljava u Rivo Tortu. Ide u Rim i traži 
potvrdu Pravila. Inocent III ju daje usmeno. 


1211. 


Franjo i njegovi sljedbenici se zovu Manja Braća. U 
Umbriji se posvećuju propovijedanju. 

1212. 


Klara ulazi u redovnički život, slijedeći Franjino pravi- 
lo. Tako se rodio drugi Franjevački red, Siromašne Gospo- 
đe, klarise. 


1215. . 


U Rimu na IV Lateranskom Koncilu susreće svetoga 
Dominika. 


1216. ' u 


Umire Inocent III kojega naslijeđuje Honorije III. 
Franjo dobija oprost, poznat kao "Asiški oprost“. 


1217. 


Fratri su se povećali i okupljaju se na Kapitul u Porci- 
junkulu. Određeno da se Red širi i van Italije. 


1219. 


Drugi važan Kapitul na kome se određuje da fratri idu 
u misije među nevjernike. Franjo se ukrcava za Egipat, ide 
u logor križara i susreće se sa Sultanom. 


1221. 


Odobreno je Prvo pisano Pravilo Reda. 
Kanonski je utemeljen Treći Red. 


1223. 


Honorije III potvrđuje konačno Pravilo Reda. 
U Grecciu Franjo osniva jaslice. 


1224. 
Na La Verni prima rane — stigmate. 


1225. 
Spjevao je Pjesmu stvorenja 


1226. 
Umire u Porcijunkuli 3. listopada. 

1291. 


1339/40. 


1336—69. 


1378. 


1371. 


1385. 


1463. 


1514. 


1517. 


1626. 


1691. 


. 1735. 


1846. 
1852. 
1892. 
1926. 
1945. 


VAŽNIJI DATUMI IZ ŽIVOTA 
BOSANSKO-HERCEGOVAČKIH FRANJEVACA 


Dolazak prvih franjevaca na područje Bosne i Hercegovine u 
Srebrenicu. 


Osnivanje Bosanske franjevačke vikarije i samostana sv. Nikole 
u Milama kod Visokog. 


Bosanska vikarija osniva samostane u Stonu, Đakovu, Ugars- 
koj, Vlaškoj, Raškoj, sve do Crnog mora. Tada postoje dvije 
vikarije sa 12 samostana. 


Franjevci dobivaju dozvolu od pape da sebi kao pomoćnike 
mogu uzeti dijecezanske svećenike iz evropskih država. 


Dolazak sv. Nikole Tavelića na područje BiH, gdje je djelovao 
12 godina tj. do 1383. 


Bosanska vikarija ima sedam kustodija, 35 samostana (od kojih 
jedan i u Italiji) i oko 400 svećenika. 


28. V fra Anđeo Zvizdović na Mijodražu kod Kiseljaka dobiva 
od sultana Mehmeda II Ahdnamti*po kojoj katolici i franjevci 
mogu slobodno živjeti u granicama Turskog carstva. 


Bosanska vikarija podijeljena na Bosnu srebrenu i Bosnu 
hrvatsku. Četrdesetak godina ranije od Bosanke vikarije su se 
otcjepile Ugarska, Dalmatinska i Dubrovačka vikarija. 
Bosanska vikarija postaje provincija. Bosna srebrena se širi za- 
jedno sa turskim osvajanjima na dio Dalmacije i Mađarske. Na- 
staje poslovica: "Kuda Turčin s ćordom, tuda fratar s torbom“. 
Počinju prvi progoni franjevaca i paljenje samostana kao od- 
mazda za katoličku rekonkvistu u Španjolskoj. 

Sultan Murat IV daje dozvolu franjevcima da nose civilno odi- 
jelo kako bi se lakše sklonili od samovoljnih janjičara i drugih 
turskih predstavnika. Franjevci nose brkove, fesove i oružje. 
Vjerojatno tada nastaje naziv za franjevca ujak ili striko. U to 
vrijeme Turci ubijaju tuzlanskog gvardijana i više franjevaca, 
koji napuštaju pet samostana. X 

Na području BiH ostalo samo 1/4 katolika i 29 franjevaca jer 
su ostali otišli sa Eugenom Savojskim ili serdarom Stojanom 
Jankovićem na austrijsko područje uslijed posljedica Velikog 
bečkog rata (1683—1699). 

Od Bosne srebrene se otcjepile slavonska i dalmatinska provin- 
cija. Ustanova apostolskog vikarijata. j 


Franjevci dobili ferman za gradnju širokobriješkog samostana. 
Nastanak Hercegovačke franjevačke kustodije. 

Hercegovačka kustodija postaje provincija. 

Hercegovački franjevci osnivaju u SAD komisarijat (kustodiju). 
Bosanski franjevci 2. V daju tzv. "Izjavu lojalnosti“ novoj soci- 
jalističkoj, federativnoj Jugoslaviji. Dvojica su franjevaca u 
Jajcu prisustvovala Drugom zasjedanju AVNOJ-a 1943. godine. 
Danas ima blizu 600 bosansko-hercegovačkih franjevaca. Više 
nego ikad u povijesti. 

Franjo 


Rupa na krovu crkve... 20000 aaa poene 
Bogati trgovac je nezadovoljan ........0e aa avau 
Razjareni otac traži sina ........ ee aaa vana 
Gubavac hoda po selu ...... 000 a aaa aaa aaa, 
Majka i sin se razumiju ....... 00v aaa 
Procesnatrgu ..... 000 a vao aaa dao aaa 
Trojica otvaraju knjigu ........ 0.0 aaa aaa aan 
Gospođa posjećuje kolibu ..........e... M ra 
Čuvar svinja ide papi .......... 000 aaa aaa aaa 
Razbojnici dolaze na večeru ............ m, ep 
Djevojka odlazi od kuće ......... 00v aaa aaa aaa avaaao 
Ptice slušaju propovijed ........ 000 eea ka sao 
Siromasi dobivaju oprost .............. DK Be ođs«,« ni 


Pet tisuća spava u šumi ......... 0000 dene 


Sultan prima posjet ....... 0000 aaa paške ia ok 
Čitav svijet jesamostan ...............a.ao oR Dag ki gada 
Gospodin se rađa u brdima ........... dlana zadnja kišna di u sna; : 
Svjetlo probada tijelo ......... ea aaa aaa aaa aaa 
Dva slijepa oka vide sunce ....... 00000 aaa aaa aaa 
Ismrtjesestra ......0e aaa aaa aaa aaa eno onako ? 
Glavni datumi iz života svetoga Franje Asiškoga ............. 
Važniji datumi iz života bosansko-hercegovačkih franjevaca .... 

